Ol Samting we Oli Stap Insaed\nFas Toktok mo Ol Witnes\nOl Toktok blong Momon\nLis blong Wanem i Stap Insaed\nLuk long Ol Daonlod\nFul Buk (PDF)\nOl Seting blong Teks\nFut Not Displei\nSeting we I stap finis\nOl Semfala Kaen Samting\nTaetol Pej blong Buk blong Momon\nTaswe, buk ia i holem wan sot histri nomo blong evri histri long saed blong ol pipol blong Nifae, mo tu, blong Ol Man blong Leman—Oli bin raetem i go long Ol Man blong Leman, we oli smol haf nomo blong laen blong Isrel; mo tu, long Ol Jiu mo Jentael—Oli bin raetem folem komanmen, mo tu, tru long spirit blong profesi mo blong revelesen—Oli bin raetem mo silim, mo oli bin haedem wetem Lod, blong mekem se oli no save lus—Blong kamaot tru long presen mo paoa blong God blong tanem toktok blong hem—Han blong Moronae i bin silim, mo i bin haedem wetem Lod, blong kamaot long raet taem tru long wei blong Ol Jentael—Fasin blong tanem lanwis blong toktok blong buk ia i kam tru long presen blong God.\nBuk blong Momon i wan buk blong tabu skripja semmak long Baebol. Hem i wan histri blong ol wok blong God wetem ol man bifo we oli stap laef long Ol Amerika mo i holem fulwan blong gospel ia we i no gat en.\nTestemoni blong Olgeta Tri Witnes\nToksave i go long evri kantri, famli, lanwis, mo pipol, we bae ol wok ia bae i go long olgeta: Se mifala tru long gladhat blong God Papa, mo Lod blong yumi Jisas Kraes, i bin luk ol buk we i holem ol histri ia, we i wan histri blong ol pipol blong Nifae, mo tu, blong Ol Man blong Leman, ol brata blong olgeta, mo tu, blong ol pipol blong Jared, we i bin kam long taoa we oli bin tokbaot. Mo mifala i save tu se hem i bin transletem olgeta tru long presen mo paoa blong God, from voes blong hem i bin talemaot samting ia long mifala; taswe, mifala i save gud se wok i tru. Mo mifala i testifae tu se mifala i bin luk ol raeting we oli stap long ol buk; mo hem i bin soemaot samting ia tru long paoa blong God, mo i no blong man. Mo mifala i talemaot wetem tru toktok, se wan enjel blong God i bin kamdaon long heven, mo hem i bin karem mo putum long fored blong ol ae blong mifala we mifala i bin luk mo luk gud ol buk ia mo ol raeting we oli stap long hem; mo mifala i save se i tru long gladhat blong God, Papa mo Lod blong yumi Jisas Kraes, we mifala i bin luk mo talemaot se ol samting ia oli tru. Mo samting ia i gud tumas long ol ae blong mifala. Be, voes blong Lod i bin givim oda long mifala se mifala i mas talemaot samting ia. From samting ia, blong obei ol komanmen blong God, mifala i talemaot testemoni long saed blong samting ia. Mo mifala i save se sapos mifala i holemtaet fet long Kraes, bae mifala i wasemaot blad blong ol man long ol klos blong mifala, mo stanap klin long fored blong jea blong jajmen blong Kraes, mo bae mifala i stap wetem hem long heven kasem taem we i no save finis. Mo ol ona i go long Papa, mo long Pikinini, mo long Tabu Spirit, we i wan God. Amen.\nTestemoni blong Olgeta Eit Witnes\nToksave i go long evri kantri, famli, lanwis, mo pipol, we bae ol wok ia bambae i go long olgeta: Se Josef Smit Junia, man we i bin transletem wok ia, i bin soemaot long mifala ol buk we oli bin stap tokbaot, we i luk olsem gol; mo ol pat blong buk we Smit ia i bin transletem, mifala i bin tajem wetem ol han blong mifala; mo tu, mifala i bin luk ol raeting long hem, ol raeting ia i luk olsem ol raeting blong bifo, mo fasin blong raeting we i stap long hem i defren tumas. Mo hemia mifala i talemaot wetem ol tru toktok, se Smit ia bin soemaot long mifala, from mifala i bin luk mo bin leftemap, mo mifala i save gud se Josef Smit ia i holem ol buk ia we mifala i bin tokbaot. Mo mifala i givim ol nem blong mifala long wol, blong witnes long wol long ol samting we mifala i bin luk. Mo mifala i no giaman, God i witnes long samting ia.\nTestemoni blong Profet Josef Smit\nOl stret toktok blong Profet Josef Smit long saed blong olsem wanem nao Buk blong Momon i bin kamaot:\nWan Smol Toktok long saed blong Buk blong Momon\nBuk blong Momon i wan tabu histri blong ol pipol long Amerika blong bifo, mo oli bin raetemdaon long ol buk we oli mekem wetem aean. Ol ples we oli karem ol histri ia long ol, mo putum tugeta oli kamaot long:\nFas Nifae 1\nNifae i stat blong raetem histri blong ol pipol blong hem—Lihae i luk long wan visen blong wan longfala faea we i go antap, mo hem i ridim wan buk blong profesi—Hem i presem God, talemaot se Mesaea bae i kam, mo i profesae se God bae i mas prapa spolem gud Jerusalem—Ol Jiu oli stap givim hadtaem long hem. Raonabaot 600 B.K.B.\nFas Nifae 2\nLihae i tekem famli blong hem i go long waelples kolosap long Red Si—Oli lego ol samting blong olgeta—Lihae i givim wan sakrifaes long Lod, mo hem i tijim ol boe blong hem blong obei long ol komanmen—Leman mo Lemyul, tufala i stap toktok agensem papa blong tufala—Nifae i obei mo i prea wetem fet; Lod i toktok long hem, mo i bin jusum hem blong rul ova long ol brata blong hem. Raonabaot 600 B.K.B.\nFas Nifae 3\nOl boe blong Lihae oli gobak long Jerusalem blong karem ol buk we oli bin mekem wetem bras—Leban i no wantem givim ol buk—Nifae i askem strong mo i leftemap tingting blong ol brata blong hem—Leban i stilim ol samting blong olgeta, mo i traem blong kilim olgeta i ded—Leman mo Lemyul, tufala i kilim Nifae mo Sam, mo wan enjel i toktok strong long tufala. Raonabaot 600–592 B.K.B.\nFas Nifae 4\nNifae i kilimded Leban folem oda blong Lod, mo afta, hem i kasem ol buk we oli mekem wetem bras folem waes plan blong hem—Soram i jusum blong joenem famli blong Lihae long waelples. Raonabaot 600–592 B.K.B.\nFas Nifae 5\nSaraea i komplen agensem Lihae—Tufala tugeta i hapi tumas from ol boe blong tufala i kambak—Oli mekem ol sakrifaes—Ol buk we oli mekem wetem bras i gat ol raeting blong Moses mo ol profet—Ol buk oli soemaot we Lihae i wan laen blong Josef—Lihae i profesae long saed blong laen blong hem, mo olsem wanem ol buk ia bae oli sef. Raonabaot 600–592 B.K.B.\nFas Nifae 6\nNifae i raet long saed blong ol samting blong God—Nifae i mekem samting ia from we hem i wantem ol man blong kam long God blong Ebraham, blong Lod i sevem olgeta. Raonabaot 600–592 B.K.B.\nFas Nifae 7\nOl boe blong Lihae oli gobak long Jerusalem mo askem Ismael mo evriwan insaed long haos blong hem blong joenem olgeta long wokbaot blong olgeta—Leman mo sam narafala oli go agensem Lod—Nifae i askem strong long ol brata blong hem blong gat fet long Lod—Oli fasemtaet hem wetem ol rop mo oli plan blong kilim hem i ded—Hem i kam fri tru long paoa blong fet—Ol brata blong hem oli askem hem blong fogivim olgeta—Lihae mo kampani blong hem i mekem sakrifaes mo oli bonem ol ofring. Raonabaot 600–592 B.K.B.\nFas Nifae 8\nLihae i luk wan visen blong tri blong laef—Hem i tekem mo kakae ol frut blong hem mo hem i wantem famli blong hem blong mekem olsem—Hem i luk wan aean rel, wan rod we i stret mo i no isi, mo ol klaod blong tudak we i kavremap ol man—Saraea, Nifae, mo Sam oli tekem mo kakae frut ia, be Leman mo Lemyul i no wantem. Raonabaot 600–592 B.K.B.\nFas Nifae 9\nNifae i mekem tu set blong histri—Oli singaotem tufala buk ia, ol buk blong Nifae—Ol bigfala buk oli gat histri blong ol man wetem ol samting we oli mekem long evri dei long laef blong olgeta—Ol smolfala buk oli gat histri blong ol tabu samting. Raonabaot 600–592 B.K.B.\nFas Nifae 10\nLihae i talem se long fiuja, Ol Jiu bae oli kam prisena blong ol man blong Babilon—Hem i talemaot se long medel blong Ol Jiu bae wan Mesaea, wan Sevya, wan Ridima i kam—Lihae i talemaot tu long saed blong man we bae i kam, we bae i baptaesem Smol Sipsip blong God—Lihae i talemaot ded mo laef bakegen long ded blong Mesaea—Hem i skelem seraot mo kam tugeta blong Isrel long wan olif tri—Nifae i tokbaot Pikinini blong God, i tokbaot presen we i Tabu Spirit, mo i tokbaot nid blong stret mo gud fasin i stap. Raonabaot 600–592 B.K.B.\nFas Nifae 11\nNifae i luk Spirit blong Lod, mo Spirit blong Lod i soem tri blong laef long visen—Hem i luk mama blong Pikinini blong God mo i lanem ol wok we God i kam daon blong mekem long ol pikinini blong ol man—Hem i luk baptaes, seves, mo taem we oli krusifaem Smol Sipsip blong God—Hem i luk tu, taem we Lod i singaotem Olgeta Twelef Aposol blong Smol Sipsip mo seves blong olgeta. Raonabaot 600–592 B.K.B.\nFas Nifae 12\nNifae i luk long visen, graon blong promes; stret mo gud fasin, rabis fasin, mo foldaon blong man we i stap laef long hem; Smol Sipsip blong God i visitim olgeta; olsem wanem nao Olgeta Twelef Disaepol mo Olgeta Twelef Aposol bae oli jajem Isrel; mo ol rabis mo doti ples blong olgeta we oli stap slak from oli bin lusum bilif. Raonabaot 600–592 B.K.B.\nFas Nifae 13\nNifae i luk long visen, jos blong devel we i stanap long medel blong Ol Jentael; oli faenem mo stanemap Amerika, ol pat blong Baebol we oli klia mo gudgudfala oli lus long Baebol; wanem i hapen from apostasi blong ol jentael, kambak blong gospel, ol skripja blong ol lata-dei bae i kamaot, mo taem we oli bildimap Saeon. Raonabaot 600–592 B.K.B.\nFas Nifae 14\nWan enjel i talem long Nifae long saed blong ol blesing mo ol strong nogud tok we bae i kam long Ol Jentael—I gat tu jos nomo: Jos Ia blong Smol Sipsip blong God, mo jos blong devel—Ol Sent blong God long evri kantri oli kasem hadtaem tru long bigfala mo rabis jos ia—Aposol Jon bae i raetem ol samting long saed blong en blong wol. Raonabaot 600–592 B.K.B.\nFas Nifae 15\nOl laen blong Lihae bae oli kasem gospel long Ol Jentael long ol lata-dei—Kam tugeta blong Isrel i olsem wan olif tri we ol stret branj blong hem bae oli joenem olgeta bakegen long olif tri ia—Nifae i givim mining blong visen blong tri blong laef mo i tokbaot jastis blong God, taem we hem i divaedem ol man nogud aot long olgeta we oli stret. Raonabaot 600–592 B.K.B.\nFas Nifae 16\nOl man nogud oli ting se trutok i had tumas—Ol boe blong Lihae oli mared wetem ol gel blong Ismael—Liahona i soem rod blong olgeta i go long waelples—Ol mesej blong Lod oli kamaot long Liahona wanwan taem—Ismael i ded; famli blong hem i komplen from ol hadtaem. Raonabaot 600–592 B.K.B.\nFas Nifae 17\nNifae i kasem komanmen blong bildim wan sip—Ol brata blong hem i go agensem hem—Hem i tijim strong olgeta taem we hem i talem bakegen histri blong ol wok blong God we hem i mekem wetem Isrel—Nifae i fulap wetem paoa blong God—Ol brata blong hem i no mas tajem hem, from oli fraet se bae oli drae olsem wan drae gras. Raonabaot 592–591 B.K.B.\nFas Nifae 18\nSip i finis—Oli tokbaot taem we Jekob mo Josef tufala i bon—Grup i go long promes graon—Ol boe blong Ismael mo ol waef blong olgeta oli joen tugeta long rabis lafet mo fasin blong go agens—Oli fasem Nifae, mo sip i gobak tru long wan strong hariken—Nifae i kam fri, mo tru long prea blong hem hariken ia i stop—Ol pipol i kasem promes graon. Raonabaot 591–589 B.K.B.\nFas Nifae 19\nNifae i mekem ol buk long ston blong aean mo i raetem histri blong ol pipol blong hem—God blong Isrel bae i kam sikis handred yia afta long taem we Lihae i bin aot long Jerusalem—Nifae i talemaot ol safaring blong Hem mo taem we oli krusifaem Hem—Ol man bae oli no laekem Ol Jiu mo bae oli seraotem olgeta olbaot kasem ol lata dei, taem we bae oli kambak long Lod. Raonabaot 588–570 B.K.B.\nFas Nifae 20\nLod i soemaot ol stamba tingting blong Hem long Isrel—Hem i bin jusum Isrel long oven blong faea blong hadtaem mo i nid blong go aot long Babilon—Luk long Aesea 48. Raonabaot 588–570 B.K.B.\nFas Nifae 21\nMesaea bae i wan laet long Ol Jentael mo bae i mekem ol prisena i go fri—Isrel bae i kam tugeta wetem paoa long ol las dei—Ol king bae oli olsem ol papa we oli givim ol gudfala kaekae long olgeta—Luk long Aesea 49. Raonabaot 588–570 B.K.B.\nFas Nifae 22\nIsrel bae i seraot olbaot long ful fes blong wol—Ol Jentael bae oli fidim mo givim gudfala kaekae long Isrel long ol las dei wetem gospel—Isrel bae i kam tugeta mo Lod i sevem Isrel, mo ol man nogud bae i bon long faea olsem doti blong wit—Kingdom blong devel bae i lus evriwan, mo bae Lod i fasem Setan. Raonabaot 588–570 B.K.B.\nSeken Nifae 1\nLihae i talemaot profesi long saed blong wan graon blong fridom—Ol pikinini blong hem bae oli seraot olbaot mo kasem panis sapos oli sakemaot Tabu Wan blong Isrel—Hem i talem strong long ol boe blong hem blong werem ol klos blong faet blong stret mo gud fasin. Raonabaot 588–570 B.K.B.\nSeken Nifae 2\nRod blong fasin blong pemaot man i kam tru long Tabu Mesaea—Fridom blong mekem joes (raet blong mekem joes o ejensi) i mas stap insaed long laef mo long fasin blong gro—Adam i bin foldaon blong mekem se ol man oli save stap—Ol man oli fri blong jusum fridom mo laef we i no save finis. Raonabaot 588–570 B.K.B.\nSeken Nifae 3\nJosef long Ijip i bin luk Ol Man blong Nifae long wan visen—Hem i bin talemaot profesi long saed blong Josef Smit, sia blong ol lata-dei; long saed blong Moses, we bae i mekem Isrel i go fri; mo long taem we Buk blong Momon bae i kamaot. Raonabaot 588–570 B.K.B.\nSeken Nifae 4\nLihae i givim advaes mo i blesem ol pikinini blong hem—Hem i ded mo oli berem hem—Nifae i glad from gudfala fasin blong God—Nifae i putum tras blong hem long Lod blong oltaem. Raonabaot 588–570 B.K.B.\nSeken Nifae 5\nOl Man blong Nifae oli seperetem olgeta long Ol Man blong Leman, oli holem loa blong Moses, mo oli bildim wan tempol—From Ol Man blong Leman i no biliv, Lod i sakemaot olgeta long fes blong hem, i sakem wan strong nogud tok long olgeta, mo oli mekem bigfala trabol long Ol Man blong Nifae. Raonabaot 588–559 B.K.B.\nSeken Nifae 6\nJekob i talem bakegen histri blong Ol Jiu: Ol Jiu i go prisena long Babilon mo oli kambak bakegen; seves mo taem we oli krusifaem Tabu Wan blong Isrel; ol help we Ol Jentael oli givim; mo lata-dei kambak blong Ol Jiu taem we oli biliv long Mesaea. Raonabaot 559–545 B.K.B.\nSeken Nifae 7\nJekob i gohed blong rid long Buk blong Aesea: Aesea i toktok olsem se hem i Mesaea—Mesaea bae i gat tang blong ol waes man—Bae Hem i givim baksaed blong Hem long olgeta we oli wipim Hem—I no gat wan man we bae i save blokem Hem—Luk long Aesea 50. Raonabaot 559–545 B.K.B.\nSeken Nifae 8\nJekob i gohed blong rid long Buk blong Aesea: Long ol las dei, Lod bae i leftemap tingting blong Saeon mo karem Isrel i kam tugeta—Ol pipol we Lod i bin pemaot bae oli kam long Saeon wetem bigfala glad—Komperem Aesea 51 mo 52:1–2. Raonabaot 559–545 B.K.B.\nSeken Nifae 9\nJekob i eksplenem se Lod bae i karem Ol Jiu oli kam tugeta long evri graon blong promes blong olgeta—Atonmen i pemaot man long Foldaon—Bodi blong ol dedman bae oli kam aot long gref, mo spirit blong olgeta bae oli kamaot long hel mo long paradaes—Bae oli kasem jajmen—Atonmen i sevem man long ded, hel, devel, mo harem nogud we i no finis—Ol stret mo gud man, bae Lod i sevem olgeta long kingdom blong God—Oli talemaot ol panis blong ol sin—Tabu Wan blong Isrel i wajman blong get. Raonabaot 559–545 B.K.B.\nSeken Nifae 10\nJekob i eksplenem se Ol Jiu bae oli krusifaem God blong olgeta—Bae oli seraot olbaot kasem taem we oli stat blong biliv long Hem—Amerika bae i wan graon blong fridom we bae i no gat king i rul—Stretem yufala wetem God mo kasem fasin blong sevem man tru long gladhat blong Hem. Raonabaot 559–545 B.K.B.\nSeken Nifae 11\nJekob i bin luk Ridima blong hem—Loa blong Moses i wan eksampol blong Kraes mo i pruvum se bae Hem i kam. Raonabaot 559–545 B.K.B.\nSeken Nifae 12\nAesea i luk tempol blong lata-dei, taem ia we Isrel i kambak tugeta, mo jajmen mo pis blong Mileniom—Ol man we oli gat hae tingting mo ol man nogud bae oli pulumdaon olgeta long taem blong Seken Kaming—Komperem long Aesea 2. Raonabaot 559–545 B.K.B.\nSeken Nifae 13\nJuda mo Jerusalem bae i kasem panis from tufala i no obei—Lod i toktok from mo i jajem ol pipol blong Hem—Ol gel blong Saeon oli kasem wan strong nogud tok mo oli harem nogud from ol samting blong olgeta we i blong wol ia—Komperem long Aesea 3. Raonabaot 559–545 B.K.B.\nSeken Nifae 14\nSaeon mo ol gel blong hem bae oli pemaot olgeta mo klin long dei blong Mileniom—Komperem long Aesea 4. Raonabaot 559–545 B.K.B.\nSeken Nifae 15\nPlantesen blong Lod (Isrel) bae i kam emti, mo ol pipol blong Hem bae oli seraot olbaot—Ol taem blong trabol bae oli kam long olgeta long taem we oli stap long apostasi mo oli stap seraot olbaot—Bae Lod i leftemap wan flag mo mekem Isrel i kambak tugeta—Komperem long Aesea 5. Raonabaot 559–545 B.K.B.\nSeken Nifae 16\nAesea i luk Lod—Lod i fogivim ol sin blong Aesea—Lod i singaotem hem blong talemaot profesi—Hem i talemaot profesi long saed blong ol tijing blong Kraes we Ol Jiu oli sakemaot—Wan smol haf nomo bae i kambak—Komperem long Aesea 6. Raonabaot 559–545 B.K.B.\nSeken Nifae 17\nEfrem mo Siria i go faet agensem Juda—Kraes bae i bon long wan woman we i neva go wetem man yet—Komperem long Aesea 7. Raonabaot 559–545 B.K.B.\nSeken Nifae 18\nKraes bae i olsem wan strong ston we i mekem man i foldaon mo wan strong ston we i smasem gud ol man—Lukaotem Lod, i no ol kleva man we oli stap toktok wetem wan smol voes—Luk long loa mo long testemoni blong lidim yufala—Komperem long Aesea 8. Raonabaot 559–545 B.K.B.\nSeken Nifae 19\nAesea i tokbaot Mesaea—Ol pipol long tudak bae oli luk wan bigfala laet—Long yumi wan pikinini i bon—Bae hem i kam wan Prins blong Pis mo bae hem i rul long jea blong Deved—Komperem long Aesea 9. Raonabaot 559–545 B.K.B.\nSeken Nifae 20\nTaem we bae oli prapa spolem gud Asiria i wan eksampol blong fasin blong prapa spolem gud ol man nogud long taem we bae Kraes i kambak bakegen—I no gat tumas pipol bae i stap laef afta long taem we Lod i kam bakegen—Smol haf nomo blong Jekob bae i kambak long dei ia—Komperem long Aesea 10. Raonabaot 559–545 B.K.B.\nSeken Nifae 21\nStamba blong Jese (Kraes) bae i jaj wetem stret mo gud fasin—Save blong God bae i kavremap wol ia long Mileniom—Lod bae i leftemap wan flag mo karem Isrel i kambak tugeta—Komperem long Aesea 11. Raonabaot 559–545 B.K.B.\nSeken Nifae 22\nLong dei blong Mileniom evri man bae i presem Lod—Bae hem i stap long medel blong olgeta—Komperem long Aesea 12. Raonabaot 559–545 B.K.B.\nSeken Nifae 23\nSmasgud blong Babilon i wan eksampol blong ol samting we bae oli smasem gud long taem blong Seken Kaming—Bae hem i wan dei blong bigfala nogud kros mo pembak trabol—Babilon (wol ia) bae i foldaon blong oltaem—Komperem long Aesea 13. Raonabaot 559–545 B.K.B.\nSeken Nifae 24\nIsrel bae i kam tugeta mo bae hem i pasem wan gud spel long Mileniom—Lod i bin sakemaot Lusifa aot long heven from hem i bin go agensem hem—Isrel bae i win ova long Babilon (wol ia)—Komperem long Aesea 14. Raonabaot 559–545 B.K.B.\nSeken Nifae 25\nNifae i glad long fasin we i klia—Ol profesi blong Aesea, bae oli andastanem long ol las dei—Ol Jiu bae oli kambak long Babilon, krusifaem Mesaea, mo oli seraotem olgeta olbaot mo wipim olgeta—Bae oli karem olgeta oli kambak taem we oli biliv long Mesaea—Bae hem i kam long fas taem, sikis handred yia afta we Lihae i aot long Jerusalem—Ol Man blong Nifae oli holem loa blong Moses mo biliv long Kraes, we i Tabu Wan blong Isrel. Raonabaot 559–545 B.K.B.\nSeken Nifae 26\nKraes bae i prij long Ol Man blong Nifae—Nifae i lukluk finis taem ia we bae oli prapa spolem gud ol pipol blong hem—Bae oli toktok aot long das—Ol Jentael bae oli bildim ol giaman jos mo gat ol sikret grup—Lod i blokem ol man blong yusum ol fasin blong giaman pris. Raonabaot 559–545 B.K.B.\nSeken Nifae 27\nTudak mo apostasi bae i kavremap wol long ol las dei—Buk blong Momon bae i kamaot—Tri witnes bae i testifae long saed blong buk—Man we i save plante samting bae i talem se hem i no save ridim buk ia we oli silim—Lod bae i mekem wan gudfala wok mo wan sapraes—Komperem long Aesea 29. Raonabaot 559–545 B.K.B.\nSeken Nifae 28\nPlante giaman jos, bae oli bildimap long ol las dei—Bae oli tijim ol giaman tijing, ol tijing we oli blong nating, mo ol krangke doktrin—Apostasi bae i hapen olbaot from ol giaman tija—Devel bae i toktok nogud long hat blong ol man—Bae hem i tijim evri kaen fasin blong ol giaman doktrin. Raonabaot 559–545 B.K.B.\nSeken Nifae 29\nPlante Jentael bae oli sakemaot Buk blong Momon—Bae oli talem se, “Mifala i no nidim moa Baebol”—Lod i toktok long plante kantri—Bae hem i jajem wol aot long ol buk we bae oli raetem. Raonabaot 559–545 B.K.B.\nSeken Nifae 30\nOl Jentael we oli jenisim laef bae oli kaontem olgeta wetem ol kavenan pipol—Plante Man blong Leman mo Jiu bae oli bilivim trutok mo oli kam gudfala—Isrel bae i kambak mo ol man nogud bae oli ded. Raonabaot 559–545 B.K.B.\nSeken Nifae 31\nNifae i talem from wanem Kraes i bin baptaes—Ol man oli mas folem Kraes, kasem baptaes, kasem Tabu Spirit, mo stap strong kasem en blong Lod i sevem olgeta—Fasin blong sakem sin mo baptaes oli get we i go long rod ia we i stret mo i no isi—Laef we i no save finis i kam long olgeta we oli obei long ol komanmen afta long baptaes. Raonabaot 559–545 B.K.B.\nSeken Nifae 32\nOl enjel oli toktok tru long paoa blong Tabu Spirit—Ol man oli mas prea mo kasem save long Tabu Spirit olgetawan. Raonabaot 559–545 B.K.B.\nSeken Nifae 33\nOl toktok blong Nifae oli tru—Oli testifae long saed blong Kraes—Olgeta we oli biliv long Kraes bae oli bilivim ol toktok blong Nifae, we bae oli stanap olsem witnes long fored blong jea blong jajmen. Raonabaot 559–545 B.K.B.\nJekob mo Josef, tufala i traem blong winim tingting blong ol man blong biliv long Kraes mo obei ol komanmen blong Hem—Nifae i ded—Fasin nogud i stap win long medel blong Ol Man blong Nifae. Raonabaot 544–421 B.K.B.\nJekob i tok agensem fasin blong lavem ol rij samting, fasin blong gat hae tingting, mo fasin blong no stap klin—Ol man oli save lukaotem ol rij samting blong helpem ol narafala man—Lod i givim komanmen se i no gat man long medel blong Ol Man blong Nifae we i save gat moa bitim wan waef—Lod i hapi long fasin blong stap klin, blong ol woman. Raonabaot 544–421 B.K.B.\nOlgeta we hat blong olgeta i klin oli kasem gudfala toktok blong God—Stret mo gud fasin blong Ol Man blong Leman i bitim hemia blong Ol Man blong Nifae—Jekob i wonem agensem fasin ia blong slip wetem wan man o woman aotsaed long mared, fasin blong gat rabis tingting long wan woman o man, mo evri sin. Raonabaot 544–421 B.K.B.\nEvri profet i wosipim Papa long nem blong Kraes—Sakrifaes blong Ebraham we i givim Aesak i blong ripresentem God mo Wan Stret Pikinini Ia Nomo blong Hem—Ol man oli mas stretem olgeta bakegen wetem God tru long Atonmen—Ol Jiu bae oli sakemaot ston blong fandesen. Raonabaot 544–421 B.K.B.\nJekob i talemaot stret toktok blong Sinos long saed blong stori olsem parabol blong ol olif tri we oli no wael mo ol wael olif tri—Oli olsem Isrel mo Ol Jentael—Seraot mo kam tugeta blong Isrel, oli talemaot fastaem bifo i hapen—Oli tokbaot smol long saed blong Ol Man blong Nifae mo Ol Man blong Leman mo evri laen blong Isrel—Ol Jentael bae oli joenem olgeta wetem Isrel—Plantesen bae i bon long en. Raonabaot 544–421 B.K.B.\nLod bae i karembak Isrel long ol las dei—Bae faea i bonem wol—Ol man oli mas folem Kraes blong mekem se oli no bon long lek blong faea mo salfa. Raonabaot 544–421 B.K.B.\nSerem i tanem baksaed blong hem long Kraes, i rao wetem Jekob, hem i askem strong blong luk wan saen mo God i panisim hem—Evri profet i bin tokbaot Kraes mo Atonmen blong Hem—Ol Man blong Nifae oli bin spenem laef blong olgeta olsem ol man we oli no gat haos, oli bin bon long wan taem we laef i had tumas, mo Ol Man blong Leman oli no laekem olgeta. Raonabaot 544–421 B.K.B.\nInos i prea strong tumas mo i kam klin aot long ol sin blong hem—Voes blong Lod i kam long tingting blong hem, we i promes se Ol Man blong Leman bae oli kasem fasin blong sevem man long wan dei long fiuja—Ol Man blong Nifae oli lukaotem blong tekembak Ol Man blong Leman—Inos i glad long Ridima blong hem. Raonabaot 420 B.K.B.\nOl Man blong Nifae oli holem loa blong Moses, oli stap wet from taem we Kraes bae i kam, mo oli kam antap gud long graon—Plante profet oli wok blong holem ol pipol long rod blong trutok. Raonabaot 399–361 B.K.B.\nOmnae, Amaron, Kemis, Abinadom, mo Amalekae, wanwan long olgeta, folem taem blong olgeta, i kipim ol histri—Mosaea i faenem ol pipol blong Sarahemla, we oli bin kam long Jerusalem long ol dei blong Sedekaea—Mosaea i kam king ova long olgeta—Ol laen blong Myulek long Sarahemla oli faenem Koriantuma, laswan long ol laen blong Ol Man blong Jared—King Benjamin i kam king afta Mosaea—Ol man oli nid blong givim sol blong olgeta olsem wan ofring long Kraes. Raonabaot 323–130 B.K.B.\nMomon i mekem ol bigfala buk blong Nifae oli kam smol—Hem i putum ol smolfala buk wetem ol narafala buk—King Benjamin i stanemap pis long graon. Raonabaot 385 A.K.B.\nKing Benjamin i tijim long ol boe blong hem lanwis mo ol profesi blong ol papa blong olgeta blong bifo—Bilif long God blong olgeta mo fasin blong stap laef, i bin stap gud i stap from ol histri we oli bin kipim long ol defren buk—Oli jusum Mosaea blong kam king mo oli talem long hem blong lukaotem gud ol histri mo sam narafala samting. Raonabaot 130–124 B.K.B.\nKing Benjamin i toktok long ol pipol blong hem—Hem i mekem olgeta oli tingbaot fasin blong mekem stret, mo blong jajem long stret fasin, mo fasin blong gat spirit long taem blong rul blong hem—Hem i givim advaes long olgeta blong wok blong King blong Heven, we i king blong olgeta—Olgeta we oli go agensem God bae oli safa long harem nogud we i olsem wan faea we i no save ded. Raonabaot 124 B.K.B.\nKing Benjamin i gohed long toktok blong hem—Lod we I Gat Ol Paoa bae i givhan long ol man long wan bodi blong mit mo bun—Blad bae i kamaot tru long evri smol hol blong skin blong Hem taem we Hem i stap pem praes from ol sin blong wol—Fasin blong sevem man i kam tru long nem blong Hem nomo—Evri man i save lego fasin blong wol mo kam ol Sent tru long Atonmen—Panis blong ol nogud man bae i olsem wan lek blong faea mo salfa. Raonabaot 124 B.K.B.\nKing Benjamin i gohed wetem toktok blong hem—Fasin blong sevem man i kam from Atonmen—Biliv long God blong Lod i sevem yu—Holemtaet wan fasin blong kam klin aot long ol sin blong yufala tru long fasin ia blong stap fetful—Serem wanem yufala i gat wetem ol puaman—Mekem evri samting wetem waes tingting mo oda. Raonabaot 124 B.K.B.\nOl Sent oli kam ol boe mo ol gel blong Kraes tru long fet—Afta oli singaotem olgeta long nem blong Kraes—King Benjamin i talem strong long olgeta blong stap strong mo no muvmuv, mo gohed long ol gudfala wok. Raonabaot 124 B.K.B.\nKing Benjamin i raetemdaon ol nem blong ol pipol mo i jusum ol pris blong tijim olgeta—Mosaea i rul olsem wan stret mo gud king. Raonabaot 124–121 B.K.B.\nAmon i faenem graon blong Lihae-Nifae, we Limhae i king long hem—Ol pipol blong Limhae oli stap olsem ol slef blong Ol Man blong Leman—Limhae i talemaot histri blong laef blong olgeta—Wan profet (Abinadae) i bin talemaot se Kraes i God mo Papa blong evri samting—Olgeta we oli planem doti samting bae oli pikimap waelwin, mo olgeta we oli putum tras blong olgeta long Lod bae oli kam fri. Raonabaot 121 B.K.B.\nAmon i tijim ol pipol blong Limhae—Hem i lanem long saed blong ol twantefo buk blong ol laen blong Jared—Ol sia oli save tanem lanwis blong ol histri blong ol man blong bifo—Fasin ia blong kam olsem wan sia i moa big bitim eni narafala presen. Raonabaot 121 B.K.B.\nSenif i lidim wan grup long Sarahemla blong tekem graon blong Lihae-Nifae—King blong Ol Man blong Leman i letem olgeta blong tekem graon—I gat faet bitwin Ol Man blong Leman mo ol pipol blong Senif. Raonabaot 200–187 B.K.B.\nKing Leman i ded—Ol pipol blong hem oli wael mo prapa wael mo oli biliv long ol giaman kastom—Senif mo ol pipol blong hem oli win agensem olgeta. Raonabaot 187–160 B.K.B.\nKing Noa i rul wetem fasin nogud—Hem i laekem blong stap long wael laef wetem ol waef blong hem mo ol narafala woman blong hem—Abinadae i talemaot profesi se bae ol pipol oli kam slef—King Noa i lukaotem blong tekemaot laef blong Abinadae. Raonabaot 160–150 B.K.B.\nAbinadae i go long kalabus from hem i profesae se bae oli prapa spolem gud ol pipol, mo i profesae long ded blong King Noa—Ol giaman pris oli talemaot ol skripja mo oli giaman blong obei long loa blong Moses—Abinadae i stat blong tijim Ol Ten Komanmen long olgeta. Raonabaot 148 B.K.B.\nPaoa blong God i lukaotgud long Abinadae—Hem i tijim Ol Ten Komanmen—Fasin blong sevem man i no kam tru long loa blong Moses nomo—God Hemwan bae i mekem wan atonmen mo i pemaot ol pipol blong Hem. Raonabaot 148 B.K.B.\nAesea i tokbaot Mesaea—Hem i talemaot ol fasin blong mekem man i sem mo ol safa blong Mesaea—Hem i givim sol blong Hemwan olsem wan presen blong pemaot sin, mo Hem i givhan long olgeta we oli mekem sin—Komperem long Aesea 53. Raonabaot 148 B.K.B.\nOlsem wanem Kraes i Papa mo Pikinini—Bae Hem i tekem ol samting long bihaf blong man mo karem ol fasin blong brekem loa blong ol pipol blong Hem—Olgeta, mo evri tabu profet oli ol pikinini blong Hem—Hem i mekem Laef Bakegen long Ded i hapen—Ol smol pikinini oli kasem laef we i no save finis. Raonabaot 148 B.K.B.\nGod i pemaot man long fasin blong lus mo foldaon blong olgeta—Olgeta we oli laekem ol fasin blong wol, oli stap olsem se i no gat wan fasin blong pemaot man—Kraes i mekem i hapen se man i laef bakegen long ded blong kasem laef we i no gat en blong hem, o blong kasem fasin blong no save kam antap samtaem we i no gat en blong hem. Raonabaot 148 B.K.B.\nAlma i bilivim mo i raetem ol toktok blong Abinadae—Abinadae i kasem ded tru long faea—Hem i profesae se ol sik mo ded long faea bae i kam long olgeta we oli kilim hem i ded. Raonabaot 148 B.K.B.\nAlma i prij long sikret—Hem i eksplenem kavenan blong baptaes, mo i mekem baptaes long ol wota blong Momon—Hem i statem Jos Ia blong Kraes mo odenem ol pris—Oli lukaotem olgeta bakegen mo tijim ol pipol—Alma mo ol pipol blong hem oli ronwe long King Noa i go long waelples. Raonabaot 147–145 B.K.B.\nGidion i traem blong kilimded King Noa—Ol Man blong Leman oli tekova long graon—King Noa i ded tru long faea—Limhae i rul andanit long wan narafala king. Raonabaot 145–121 B.K.B.\nOl pris blong Noa oli stilim sam gel blong Ol Man blong Leman—Ol Man blong Leman oli wantem blong faet wetem Limhae mo ol pipol blong hem—Oli pusumbak Ol Man blong Leman mo oli putum daon kros blong olgeta. Raonabaot 145–123 B.K.B.\nOli kilim ol pipol blong Limhae mo Ol Man blong Leman oli winim olgeta—Ol pipol blong Limhae oli mitim Amon mo oli jenisim laef blong olgeta—Oli talem long Amon long saed blong ol twantefo buk blong Ol Man blong Jared. Raonabaot 122–121 B.K.B.\nOli mekem ol plan blong ol pipol blong ronwe long fasin blong stap slef blong Ol Man blong Leman—Oli mekem Ol Man blong Leman oli drong—Ol pipol oli ronwe, oli gobak long Sarahemla, mo King Mosaea i rulum olgeta. Raonabaot 121–120 B.K.B.\nAlma i no wantem blong kam king—Hem i kam hae pris—Lod i stretem ol pipol blong Hem, Ol Man blong Leman oli tekem graon blong Helam—Amulon, we i lida blong ol rabis pris blong King Noa, i rul andanit long king blong Ol Man blong Leman. Raonabaot 145–121 B.K.B.\nAmulon i givim hadtaem long Alma mo ol pipol blong hem—Bae oli kilimded olgeta sapos oli prea—Lod i mekem ol hevi samting blong olgeta oli no hevi—Hem i tekemaot olgeta long fasin blong stap slef mo oli gobak long Sarahemla. Raonabaot 145–120 B.K.B.\nOl laen blong Myulek long Sarahemla oli kam Ol Man blong Nifae—Oli kam blong save long saed blong ol pipol blong Alma mo blong Senif—Alma i baptaesem Limhae mo evri pipol blong hem—Mosaea i givim raet long Alma blong stanemap Jos Ia blong God. Raonabaot 120 B.K.B.\nOlgeta we oli no biliv, oli lidim plante memba blong Jos i go long sin—Lod i promesem Alma se bae hem i kasem laef we i no save finis—Olgeta we oli sakem sin mo oli baptaes bae oli kasem fogivnes—Ol memba blong Jos we oli mekem sin mo oli sakem sin mo talemaot sin blong olgeta long Alma mo long Lod, bae Lod i fogivim olgeta; sapos no, bae oli no kaontem olgeta long medel blong ol pipol blong Jos. Raonabaot 120–100 B.K.B.\nMosaea i stopem man blong givim hadtaem long narafala man, mo i givim oda blong mekem wanwan man i gat sem raet—Yangfala Alma mo ol fo boe blong Mosaea oli lukaotem blong prapa spolem gud Jos—Wan enjel i kamaot mo i givim oda long olgeta blong stopem ol nogud wok blong olgeta—Alma i no save toktok—Evri man i mas bon bakegen blong kasem fasin blong sevem man—Alma mo ol boe blong Mosaea oli talemaot ol gudfala nius. Raonabaot 100–92 B.K.B.\nOl boe blong Mosaea oli go blong prij long Ol Man blong Leman—Wetem tu ston blong sia Mosaea i transletem ol buk blong Ol Man blong Jared. Raonabaot 92 B.K.B.\nMosaea i kamaot wetem tingting ia se oli jusum ol jaj long ples blong wan king—Ol king we oli no stret mo oli no gud oli lidim ol pipol blong olgeta oli go long sin—Voes blong ol pipol i jusum Yangfala Alma blong kam jif blong ol jaj—Hem i hae pris tu ova long Jos—Olfala Alma mo Mosaea, tufala i ded. Raonabaot 92–91 B.K.B.\nNehor i tijim ol giaman doktrin, i stanemap wan jos, i statem fasin blong giaman pris mo i kilim Gidion i ded—Oli kilim Nehor i ded from hem i brekem ol loa—Fasin blong giaman pris mo fasin blong givim hadtaem i spred i go long ol pipol—Olgeta pris oli lukaotem mo helpem olgetawan bakegen, ol pipol oli lukaotem gud olgeta we oli pua mo Jos i kam antap gud. Raonabaot 91–88 B.K.B.\nAmlisae i lukaotem wan wei blong hem i kam king mo voes blong ol pipol i no wantem hem—Olgeta we oli folem hem oli mekem hem i kam king—Olgeta laen blong Amlisae oli mekem faet long Ol Man blong Nifae mo oli lus—Ol ami blong Ol Man blong Leman mo Ol Man blong Amlisae oli joen tugeta mo oli lus—Alma i kilim Amlisae i ded. Raonabaot 87 B.K.B.\nOl Man blong Amlisae oli bin putum wan mak long olgeta folem toktok ia we i stap long profesi—Ol Man blong Leman oli bin kasem strong nogud tok from oli bin gat fasin blong go agens—Ol man oli mekem ol strong nogud tok blong olgeta i kambak long olgeta bakegen—Ol Man blong Nifae oli winim wan moa ami blong Ol Man blong Leman. Raonabaot 87–86 B.K.B.\nAlma i baptaesem plante taosen man we oli jenisim laef—Rabis fasin i go insaed long Jos mo Jos i no save gohed blong gro—Nifaeha i kam jif jaj—Alma, olsem hae pris, i givim taem blong hem long seves blong God. Raonabaot 86–83 B.K.B.\nBlong kasem fasin blong sevem man, ol man oli mas sakem sin mo obei ol komanmen, oli mas bon bakegen, oli mas klinim ol klos blong olgeta tru long blad blong Kraes, oli mas putum tingting blong olgeta i stap daon mo oli mas stopem fasin ia blong gat hae tingting mo wantem samting blong narafala man, mo mekem ol wok blong stret mo gud fasin—Gudfala Man blong Lukaot long Ol Sipsip i singaotem ol pipol blong Hem—Olgeta we oli mekem ol wok we oli nogud oli ol pikinini blong devel—Alma i talem testemoni blong hem se doktrin blong hem i tru mo i givim oda long ol man blong sakem sin—Ol nem blong olgeta we oli stret mo gud bae oli raetemdaon olgeta long buk blong laef. Raonabaot 83 B.K.B.\nOli klinim Jos long Sarahemla mo oli putum long oda—Alma i go long Gidion blong prij. Raonabaot 83 B.K.B.\nBae Meri i bonem Kraes i kam long wol—Bae Hem i tekemaot ol rop blong ded mo tekem ol sin blong ol pipol blong Hem—Olgeta we oli sakem sin, oli kasem baptaes, mo obei ol komanmen, bae oli kasem laef we i no save finis—Fasin blong stap doti i no gat ples insaed long kingdom blong God—Ol man oli mas gat fasin ia blong putum tingting i stap daon, fet, hop mo bigfala lav. Raonabaot 83 B.K.B.\nAlma i prij mo i baptaesem ol pipol long Melek—Oli no wantem hem long Amonaeha mo hem i aot—Wan enjel i talem long hem blong gobak mo taltalemaot fasin blong sakem sin long ol pipol—Amulek i akseptem hem, mo tufala i prij long Amonaeha. Raonabaot 82 B.K.B.\nAlma i givim oda long ol pipol blong Amonaeha blong sakem sin—Lod bae i sore plante long Ol Man blong Leman long ol las dei—Sapos Ol Man blong Nifae oli sakem laet ia, bae Ol Man blong Leman oli kilim olgeta oli ded—Pikinini blong God kolosap bae i kam nao—Bae hem i pemaot olgeta ia we oli sakem sin, kasem baptaes, mo gat fet long nem blong Hem. Raonabaot 82 B.K.B.\nLihae i kamaot long laen blong Manase—Amulek i talembak oda blong enjel se bae hem i lukaotem Alma—Ol prea blong olgeta we oli stret mo gud i mekem Lod i no spolem ol pipol—Ol loya mo ol jaj we oli no stret mo oli no gud, oli statem wok ia we bae i prapa spolem gud evriwan long ol pipol. Raonabaot 82 B.K.B.\nOli putumaot fasin blong Ol Man blong Nifae blong yusum mane—Amulek i rao wetem Siesrom—Kraes bae i no sevem ol pipol wetem ol sin blong olgeta we i stap yet—Olgeta ia nomo we oli kasem kingdom blong heven bae Lod i sevem olgeta—Evri man bae i girap long ded wetem wan bodi we i nomo save ded—I no gat ded afta Laef Bakegen long Ded. Raonabaot 82 B.K.B.\nAlma i toktok long Siesrom—God i save givim ol sikret blong Hem long olgeta nomo we oli stap fetful—God i jajem ol man folem ol tingting blong olgeta, ol bilif, ol toktok, mo ol wok blong olgeta—Ol nogud man bae oli harem nogud long ded blong spirit—Laef ia blong wol i wan ples blong tes—Plan blong fasin blong pemaot man hem i mekem se laef bakegen long ded i hapen, mo tru long fet, man i kam klin aot long ol sin—Man we i sakem sin i save kasem sore tru long Wan Stret Pikinini Ia Nomo. Raonabaot 82 B.K.B.\nOli bin singaotem ol man blong kam hae pris from fet blong olgeta i bigwan tumas mo ol wok blong olgeta oli gud—Ol hae pris oli mas tijim ol komanmen—Tru long stret mo gud fasin God i mekem olgeta oli kam klin aot long ol sin mo oli go insaed long kingdom blong Lod—Melkesedek i wan long olgeta ia—Ol enjel oli stap talemaot ol gudfala nius long evri ples long graon—Bae oli talemaot se Kraes bae i kam taem bae i hapen. Raonabaot 82 B.K.B.\nOli putum Alma mo Amulek long kalabus mo oli faetem tufala—Oli bonem olgeta we oli biliv mo oli sakem ol tabu skripja i go long faea—Olgeta ia we oli ded from bilif blong olgeta, Lod i akseptem olgeta long glori—Ol wol blong kalabus oli brok mo oli foldaon—Lod i mekem Alma mo Amulek oli go fri, mo olgeta ia we oli givim hadtaem long tufala, wol blong kalabus i kilim olgeta oli ded. Raonabaot 82–81 B.K.B.\nAlma mo Amulek, tufala i go long Saedom mo stanemap wan jos—Alma i mekem Siesrom i kam oraet bakegen, hem i joenem Jos—Plante oli kasem baptaes, mo Jos i kam antap gud—Alma mo Amulek, tufala i go long Sarahemla. Raonabaot 81 B.K.B.\nOl Man blong Leman oli prapa spolem gud ol pipol blong Amonaeha—Soram i lidim Ol Man blong Nifae blong winim Ol Man blong Leman—Alma mo Amulek mo plante moa oli prijim toktok—Oli tijim se afta Kraes i laef bakegen long ded, bae Hem i kamkamaot long Ol Man blong Nifae. Raonabaot 81–77 B.K.B.\nOl boe blong Mosaea oli gat spirit blong profesi mo blong revelesen—Oli go long plante defren wei blong talemaot toktok long Ol Man blong Leman—Amon i go long graon blong Ismael mo i kam wokman blong King Lamonae—Amon i sevem ol grup blong ol animol blong king mo i kilimded nogud ol enemi blong hem long wota blong Sibas. Ves 1–3, raonabaot 77 B.K.B.; ves 4, raonabaot 91–77 B.K.B.; mo ol ves 5–39, raonabaot 91 B.K.B.\nKing Lamonae i ting se Amon hem i Bigfala Spirit—Amon i tijim king long saed blong olsem wanem God i mekem wol, long saed blong ol wok blong God wetem ol man, mo fasin blong pemaot man we i kam tru long Kraes—Lamonae i biliv mo i foldaon long graon olsem se hem i ded. Raonabaot 90 B.K.B.\nLamonae i kasem laet blong laef we i no gat en mo i luk Ridima—Evriwan insaed long haos blong hem i luk wan spesel drim, mo plante oli luk ol enjel—Lod i sevem Amon tru long wan merikel—Hem i baptaesem plante mo i stanemap wan jos long medel blong olgeta. Raonabaot 90 B.K.B.\nLod i sendem Amon long Midonae blong mekem ol brata blong hem we oli stap long kalabus oli go fri—Amon mo Lamonae tufala i mitim papa blong Lamonae, we i king blong ful graon—Amon i fosem olfala king blong letem ol brata blong hem oli go fri. Raonabaot 90 B.K.B.\nEron i tijim Ol Man blong Amalekae long saed blong Kraes mo Atonmen blong Hem—Oli putum Eron mo ol brata blong hem long kalabus long Midonae—Afta oli mekem olgeta oli go fri, oli tij long ol haos blong prea mo oli helpem plante blong jenisim laef blong olgeta—Lamonae i givim fridom blong relijin, long ol pipol we oli stap long graon blong Ismael. Raonabaot 90–77 B.K.B.\nEron i tijim papa blong Lamonae long saed blong Kriesen, Foldaon blong Adam, mo plan blong fasin blong pemaot man, tru long Kraes—King mo evri man insaed long haos blong hem i jenisim laef blong olgeta—Oli eksplenem olsem wanem oli seraotem graon bitwin Ol Man blong Nifae mo Ol Man blong Leman. Raonabaot 90–77 B.K.B.\nOli talemaot ofisol toktok long pablik se oli fri blong biliv long God o no biliv long God—Ol Man blong Leman long ol seven graon mo ol bigtaon oli jenisim laef blong olgeta—Oli singaotem olgeta bakegen Ol Man Antae-Nifae-Lihae mo oli fri long strong nogud tok—Ol Man blong Amalekae mo Ol Man blong Amulon oli sakemaot trutok. Raonabaot 90–77 B.K.B.\nOl Man blong Leman oli kam agensem ol pipol blong God—Ol Man Antae-Nifae-Lihae oli hapi long Kraes mo ol enjel oli visitim olgeta—Oli jusum blong kasem ded be i no blong faet blong difendem laef blong olgeta—Moa Man blong Leman oli jenisim laef blong olgeta. Raonabaot 90–77 B.K.B.\nFasin blong Ol Man blong Leman blong atakem ol man i hapen moa olbaot—Ol pikinini blong ol pris blong Noa oli ded olsem we Abinadae i bin profesae—Plante Man blong Leman oli jenisim laef blong olgeta mo joenem ol pipol blong Antae-Nifae-Lihae—Oli biliv long Kraes mo holem loa blong Moses. Raonabaot 90–77 B.K.B.\nAmon i presem Lod—Ol fetful man oli kam strong moa tru long Lod, mo hem i givim save long olgeta—Tru long fet, ol man oli save tekem plante taosen sol oli kam blong sakem sin—God i gat evri paoa mo i haremsave evri samting. Raonabaot 90–77 B.K.B.\nLod i givim oda long Amon blong lidim Ol Man blong Antae-Nifae-Lihae blong go long wan sef ples—Taem we Amon i mitim Alma, glad blong hem i karemaot paoa blong hem—Ol Man blong Nifae oli givim long Ol Man blong Antae-Nifae-Lihae graon blong Jerson—Oli singaotem olgeta ol pipol blong Amon. Raonabaot 90–77 B.K.B.\nOl Man blong Leman oli lus long wan bigfala faet—Plante ten taosen oli ded—Oli putum ol nogud man long wan ples blong bigfala harem nogud we i no gat en long hem; olgeta we oli stret mo gud oli kasem wan glad we i neva gat en. Raonabaot 77–76 B.K.B.\nAlma, i wantem blong taltalemaot strong long ol man blong oli sakem sin, wetem paoa blong enjel—Lod i givim ol tija long evri kantri—Alma i presem wok blong Lod mo long sakses blong Amon mo ol brata blong hem. Raonabaot 76 B.K.B.\nKoriho, we i wan man we i agensem Kraes, i stap jikim Kraes, Atonmen, mo spirit blong profesi—Hem i tijim se i no gat God, man i no foldaon, i no gat panis from sin, mo i no gat Kraes—Alma i testifae se Kraes bae i kam mo se evri samting i stap soem se i gat wan God—Koriho i askem wan saen mo God i mekem hem i no save toktok—Devel i kam long Koriho olsem wan enjel mo i talem long hem wanem blong talem—Oli purumbut long Koriho mo hem i ded. Raonabaot 76–74 B.K.B.\nAlma i lidim wan misin blong karembak Ol Man blong Soram we oli nomo wantem folem jos—Olgeta Man blong Soram oli talem se oli no save Kraes, oli biliv long wan giaman wei blong singaotem man long wok, mo oli stap wosip wetem ol sem prea—Ol misinari oli fulap wetem Tabu Spirit—Glad blong Kraes i kavremap ol plante hadtaem we oli gat. Raonabaot 74 B.K.B.\nAlma i tijim ol puaman we ol hadtaem blong olgeta i mekem tingting blong olgeta i stap daon—Fet hem i wan hop long ol samting we yumi no luk, be oli tru—Alma i testifae se ol enjel oli stap givhan long ol man, ol woman, mo ol pikinini—Alma i komperem trutok long wan sid—Sid ia oli mas planem mo lukaotem gud—Afta hem i gro i kam wan bigfala tri, mo long tri ia, man i save kasem frut blong laef we i no save finis. Raonabaot 74 B.K.B.\nSinos i tijim se ol man oli mas prea mo wosip long evri ples, mo se God bae i tekemaot ol jajmen from Pikinini blong Hem—Sinok i tijim se sore i kam from Pikinini—Long waelples, Moses i leftemap wan saen blong Pikinini blong God. Raonabaot 74 B.K.B.\nAmulek i testifae se trutok i stap long Kraes, we i mekem fasin blong sevem man i hapen—Sapos i no gat wan atonmen i hapen, evri man oli mas ded—Evri loa blong Moses i poen i go long sakrifaes blong Pikinini blong God—Plan we i no save finis blong fasin blong pemaot man, i stanap long fet mo fasin blong sakem sin—Prea from ol blesing long saed blong laef ia mo long saed blong spirit—Laef ia i taem blong ol man oli rere blong mitim God—Yu mas wokhad blong sevem yuwan wetem respek long fes blong God. Raonabaot 74 B.K.B.\nPrijing blong trutok i prapa spolem gud giaman wok blong Ol Man blong Soram—Oli aotem olgeta we oli bin jenisim laef, we afta oli joenem ol pipol blong Amon long Jerson—Fasin nogud blong ol pipol i mekem Alma i harem nogud. Raonabaot 74 B.K.B.\nAlma i testifae long Hileman abaot jenis long laef blong hem afta we hem i bin luk wan enjel—Hem i bin harem nogud long ol soa blong wan sol we devel i stap kontrolem; hem i bin prea long nem blong Jisas, mo afta hem i bin bon long God—Sol blong hem i bin fulap long glad we i swit—Hem i bin luk plante grup blong ol enjel oli stap presem God—Plante man we oli jenisim laef oli testem mo luk semmak olsem we hem i bin testem mo luk. Raonabaot 74 B.K.B.\nOl buk we oli bin mekem wetem bras mo ol narafala skripja, oli sevem i stap blong tekem ol sol oli kam long fasin blong sevem man—Oli bin prapa spolem gud Ol Man blong Jared from fasin nogud blong olgeta—Ol sikret strong promes mo ol kavenan blong olgeta, oli no mas soemaot long ol pipol—Toktok wetem Lod long evri samting we yu mekem—Olsem we Liahona i bin lidim Ol Man blong Nifae, toktok blong Kraes tu i lidim ol man oli go long laef we i no save finis. Raonabaot 74 B.K.B.\nOl Man blong Soram oli bin givim hadtaem long Siblon from hem i gat stret mo gud fasin—Fasin blong sevem man i stap long Kraes, we i laef mo laet blong wol—Kontrolem ol strong filing blong yu. Raonabaot 74 B.K.B.\nSin blong slip olbaot wetem man o woman, i wan rabis sin—Ol sin blong Korianton i blokem Ol Man blong Soram blong kasem trutok—Fasin blong Kraes blong pemaot man, i blong olgeta tu we oli bin fetful mo oli bin bon bifo Kraes i pemaot man. Raonabaot 74 B.K.B.\nKraes i mekem fasin blong laef bakegen long ded i kam long evri man—Ol dedman we oli stret mo gud oli go long paradaes mo ol nogud man oli go long bigfala tudak blong wet long dei we bae oli laef bakegen long ded—Evri samting bae i kambak tugeta bakegen long stret fasin mo wei blong olgeta we i stret evriwan long taem blong Laef Bakegen long Ded. Raonabaot 74 B.K.B.\nLong Laef Bakegen long Ded, ol man oli kam blong stap hapi blong taem we in no gat en, o blong stap harem nogud blong taem we i no gat en—Fasin nogud i neva bin fasin blong stap glad—Ol man we oli laekem ol samting blong bodi nomo, God i no stap wetem olgeta long wol—Long fasin blong putumbak ol samting, evri man i kasem bakegen ol fasin mo ol samting we oli bin kasem long laef long wol. Raonabaot 74 B.K.B.\nLaef long wol i wan taem blong tes blong mekem se man i save sakem sin mo givim seves long God—Foldaon i karem ded blong bodi mo spirit long evri man—Fasin blong pemaot man i kam tru long fasin blong sakem sin—God Hemwan nomo i pem praes from ol sin blong wol—Fasin blong sore hem i blong olgeta we oli sakem sin—Evri narafala man oli mas kasem jastis blong God—Fasin blong sore i kam from Atonmen—God i sevem olgeta nomo we oli sakem sin tru. Raonabaot 74 B.K.B.\nAlma mo ol boe blong hem oli prijim trutok—Ol Man blong Soram mo ol pipol we oli agensem Ol Man blong Nifae oli kam olsem Ol Man blong Leman—Ol Man blong Leman oli mekem faet agensem Ol Man blong Nifae—Moronae i givim ol klos blong faet long Ol Man blong Nifae—Lod i soemaot long Alma, plan blong faet blong Ol Man blong Leman—Ol Man blong Nifae oli difendem ol haos, ol fridom, ol famli, mo relijin blong olgeta—Ol ami blong Moronae mo Lihae oli raonem Ol Man blong Leman. Raonabaot 74 B.K.B.\nMoronae i givim oda long Ol Man blong Leman blong mekem wan kavenan blong pis sapos no bae oli prapa spolem gud olgeta—Serahemna i no agri long tingting ia, mo faet i gohed bakegen—Ol ami blong Moronae oli winim Ol Man blong Leman. Raonabaot 74–73 B.K.B.\nHileman i bilivim ol toktok blong Alma—Alma i talemaot profesi blong foldaon blong Ol Man blong Nifae—Hem i blesem mo i sakem wan strong nogud tok blong panisim graon—Maet Spirit i bin tekem Alma i go antap, semmak olsem Moses—Fasin blong pulaot i gro insaed long Jos. Raonabaot yia 73 B.K.B.\nAmalekaea i plan blong kam king—Moronae i leftemap taetol blong fridom—Hem i kampen long ol man blong difendem gud relijin blong olgeta—Ol tru man blong biliv ol pipol oli singaotem olgeta Ol Kristin Man—Wan long olgeta laen blong Josef we oli stap laef yet bae God i sevem olgeta—Amalekaea mo ol man blong pulaot oli ronwe oli go long graon blong Nifae—Olgeta we oli no sapotem fridom oli kilimded olgeta. Raonabaot 73–72 B.K.B.\nAmalekaea i yusum fasin blong giaman, blong kilim man i ded, mo sikret plan blong kam king blong Ol Man blong Leman—Ol Man blong Nifae we oli bin pulaot oli moa nogud mo prapa wael bitim Ol Man blong Leman. Raonabaot 72 B.K.B.\nAmalekaea i mekem Ol Man blong Leman oli go agensem Ol Man blong Nifae—Moronae i mekem rere ol man blong hem blong difendem stamba tingting blong Ol Kristin man—Hem i glad long fasin blong kam fri, mo long fridom, mo hem i wan strong man blong God. Raonabaot 72 B.K.B.\nOl Man blong Leman we oli stap kam blong mekem faet oli no save tekem ol strong bigtaon blong Amonaeha mo Noa—Amalekaea i sakem wan strong nogud tok agensem God mo hem i promes blong dring blad blong Moronae—Hileman mo ol brata blong hem oli gohed blong mekem Jos i kam strong moa. Raonabaot 72 B.K.B.\nMoronae i mekem ol graon blong Ol Man blong Nifae oli kam strong moa—Oli wokem plante niu bigtaon—Ol faet mo fasin blong prapa spolem gud man oli hapen long Ol Man blong Nifae long ol dei blong fasin nogud mo rabis sin blong olgeta—Tiankum i winim Morianton mo ol man blong hem we oli bin pulaot long Ol Man blong Nifae—Nifaeha i ded, mo boe blong hem, Pahoran, i tekem jea blong jajmen. Raonabaot 72–67 B.K.B.\nOl king-man oli lukaotem blong jenisim loa mo putum wan king—Pahoran mo ol friman, voes blong ol pipol i sapotem olgeta—Moronae i fosem ol king-man blong difendem kantri blong olgeta, o, sapos no bae oli ded—Almalekaea mo Ol Man blong Leman oli kasem plante bigtaon we oli strong—Tiankum i faet agensem ol ami blong Ol Man blong Leman we oli kam blong tekova, mo hem i kilimded Amalekaea insaed long tenet blong hem. Raonabaot 67–66 B.K.B.\nAmoron i tekem ples blong Amalekaea olsem king blong Ol Man blong Leman—Moronae, Tiankum, mo Lihae oli lidim Ol Man blong Nifae long wan faet we oli winim agensem Ol Man blong Leman—Ol Man blong Nifae oli tekem bigtaon blong Myulek bakegen, mo Ol Man blong Nifae oli kilimded Jekob we hem i wan Man blong Soram. Raonabaot 66–64 B.K.B.\nOl Man blong Nifae oli yusum Ol prisena Man blong Leman blong mekem bigtaon Plante i kam strong—Ol fasin blong pulaot long Ol Man blong Nifae i mekem Ol Man blong Leman i win plante—Hileman i lidim ol tu taosen yang boe blong ol pipol blong Amon. Raonabaot 64–63 B.K.B.\nAmoron mo Moronae oli toktok blong agri blong jenjenisim ol prisena—Moronae i askem strong se Ol Man blong Leman oli mas kamaot mo stopem ol atak blong olgeta blong kilim man i ded—Amoron i askem strong se Ol Man blong Nifae oli mas putumdaon ol tul blong faet blong olgeta mo kam anda long rul blong Ol Man blong Leman. Raonabaot 63 B.K.B.\nMoronae i talem no, blong jenjenisim ol prisena—Ol Man blong Nifae oli mekem ol gadman blong Ol Man blong Leman oli drong, mo oli mekem ol prisena oli go fri—Ol Man blong Nifae oli tekem bigtaon blong Gid mo i no gat blad i ron. Raonabaot 63–62 B.K.B.\nHileman i sendem wan leta i go long Moronae, hem i talemaot fasin blong faet we oli gat wetem Ol Man blong Leman—Antipas mo Hileman tufala i kasem wan bigfala win ova long Ol Man blong Leman—Ol tu taosen yang boe blong Hileman oli faet wetem paoa blong merikel, mo i no gat wan long olgeta i ded. Ves 1, raonabaot 62 B.K.B.; ol ves 2–19, raonabaot 66 B.K.B.; mo ol ves 20–57, raonabaot 65–64 B.K.B.\nHileman i talem storian blong olsem wanem oli tekem Antipara mo olsem wanem Ol Man blong Leman oli givap mo afta oli difendem Kumenae—Ol yang Man blong Amon blong hem oli faet strong; olgeta evriwan oli kasem kil, be i no gat wan we oli kilim i ded—Gid i ripotem ol fasin blong kilimded ol man mo ronwe blong ol prisena blong Ol Man blong Leman. Raonabaot 63 B.K.B.\nHileman, Gid, mo Tiamna i tekem bigtaon blong Mantae tru long wan trik—Ol Man blong Leman oli kamaot—God i sevem ol boe blong Ol Man blong Amon long taem we oli stanap strong blong difendem fridom mo bilif blong olgeta. Raonabaot 63–62 B.K.B.\nMoronae i askem Pahoran blong mekem ol fos blong Hileman i kam strong—Ol Man blong Leman i tekem bigtaon blong Nefaeha—Moronae i kros long gavman. Raonabaot 62 B.K.B.\nMoronae i komplen long Pahoran long saed blong fasin blong gavman blong no lukaot gud long ol ami—Lod i letem ol nogud man oli kilimded olgeta we oli stret—Ol Man blong Nifae oli mas yusum evri paoa blong olgeta mo wei blong olgeta blong sevem olgeta long ol enemi blong olgeta—Moronae i wonem gavman blong faet agensem hem sapos gavman i no givim help long ol ami blong hem. Raonabaot 62 B.K.B.\nPahoran i tokbaot, fasin blong girap agensem mo tok strong agensem gavman, long Moronae—Ol king-man oli tekem Sarahemla mo oli joenem Ol Man blong Leman—Pahoran i askem help long saed blong ami blong go agensem ol man blong toktok agensem. Raonabaot 62 B.K.B.\nMoronae i maj blong go helpem Pahoran long graon blong Gidion—Ol king-man we oli no wantem blong lukaotem gud kantri blong olgeta blong oli kilimded olgeta—Pahoran mo Moronae tufala i tekembak Nifaeha—Plante Man blong Leman oli joenem ol pipol blong Amon—Tiankum i kilimded Amoron, mo hem tu, Ol Man blong Leman oli kilim hem i ded—Ol Man blong Nifae oli ronemaot Ol Man blong Leman long graon, mo oli stanemap pis—Hileman i gobak long seves mo bildimap Jos. Raonabaot 62–57 B.K.B.\nSiblon mo afta Hileman i tekem ol tabu histri—Plante long Ol Man blong Nifae oli go long graon long Not—Hagot i bildim ol sip, we oli sel i go aot long solwota blong Wes—Moronaeha i winim Ol Man blong Leman long faet. Raonabaot 56–52 B.K.B.\nPahoran nambatu i kam jif jaj mo Kiskumen i kilim hem i ded—Pekumenae i tekem jea blong jajmen—Koriantuma i lidim ol ami blong Ol Man blong Leman, hem i tekem Sarahemla, mo kilimded Pekumenae—Moronaeha i winim Ol Man blong Leman mo i tekem bakegen Sarahemla, mo Koriantuma i ded. Raonabaot 52–50 B.K.B.\nHileman, boe blong Hileman, i kam jif jaj—Gadianton i lidim grup blong Kiskumen—Wokman blong Hileman i kilimded Kiskumen, mo Gadianton grup i ronwe i go long waelples. Raonabaot 50–49 B.K.B.\nPlante Man blong Nifae oli aot i go long graon we i stap long Not—Oli bildim ol haos simen mo oli holem plante histri—Plante ten blong ol taosen oli jenisim laef mo kasem baptaes—Toktok blong God i lidim ol man blong kam long fasin blong sevem man—Nifae, boe blong Hileman i tekem jea blong jajmen. Raonabaot 49–39 B.K.B.\nOl Man blong Nifae we oli bin pulaot mo Ol Man blong Leman oli joenem ol ami mo oli tekem graon blong Sarahemla—Ol lus blong Ol Man blong Nifae i hapen from ol fasin nogud blong olgeta—Jos i kam smol, mo ol pipol oli kam slak olsem Ol Man blong Leman. Raonabaot 38–30 B.K.B.\nNifae mo Lihae i givim tufala bakegen blong prij—Ol nem blong tufala i lidim tufala blong mekem laef blong tufala i folem eksampol blong ol bubu blong tufala—Kraes i pemaot olgeta we oli sakem sin—Nifae mo Lihae tufala i mekem plante oli jenisim laef mo Ol Man blong Leman oli putum tufala long kalabus, mo faea i raonem tufala—Wan klaod blong tudak i kavremap tri handred pipol—Graon i seksek, mo wan voes i givim oda long ol man blong sakem sin—Nifae mo Lihae i toktok wetem ol enjel, mo faea i raonem grup blong ol pipol ia. Raonabaot 30 B.K.B.\nOl Man blong Leman we oli stret mo gud, oli prij long Ol Man blong Nifae we oli nogud—Tugeta saed blong ol pipol oli kam antap gud long wan taem blong pis mo i gat plante samting—Lusifa, stamba blong sin, i tantanem hat blong ol man nogud mo ol Gadianton man blong stil blong oli kilimded man mo mekem fasin nogud—Ol man blong stil oli rulum gavman blong Ol Man blong Nifae. Raonabaot 29–23 B.K.B.\nOl pipol oli sakemaot Nifae long Not mo hem i gobak long Sarahemla—Hem i prea long taoa blong garen blong hem mo afta i singaotem ol pipol blong sakem sin o kasem ded. Raonabaot 23–21 B.K.B.\nOl nogud jaj oli lukaotem blong giaman long ol pipol blong oli agensem Nifae—Ebraham, Moses, Sinos, Sinok, Isaeas, Aesea, Jeremaea, Lihae, mo Nifae olgeta evriwan oli bin testifae long saed blong Kraes—Tru long fasin we God i toktok long man, Nifae i talemaot se oli bin kilimded jif jaj. Raonabaot 23–21 B.K.B.\nOl mesenja oli faenem jif jaj i ded long jea blong jajmen—Oli putum olgeta long kalabus mo afta oli tekemaot olgeta bakegen—Tru long fasin we God i toktok long man, Nifae i talemaot se Siantum i man we i kilimded jif jaj—Samfala long ol pipol oli tekem Nifae olsem wan profet. Raonabaot 23–21 B.K.B.\nLod i givim long Nifae, paoa blong sil—Lod i givim paoa long hem blong save fasem mo letem i go fri long wol mo long heven—Hem i givim oda long ol pipol blong sakem sin o ded—Spirit i tekem hem i go long wan grup blong pipol i go long narafala grup blong pipol. Raonabaot 21–20 B.K.B.\nNifae i winim tingting blong Lod blong putum long ples blong faet blong olgeta wan hadtaem blong kasem kaekae—Plante pipol oli ded—Oli sakem sin, mo Nifae i askem strong long Lod from ren—Nifae mo Lihae i kasem plante revelesen—Ol Gadianton stilman oli stanemap gud olgeta long graon. Raonabaot 20–6 B.K.B.\nOl man oli no stap strong mo oli krangke mo oli kwik blong mekem nogud fasin—Lod i stretem ol pipol blong Hem—Momon i skelem fasin we man i nating, long paoa blong God—Long dei blong jajmen, ol man bae oli kasem laef we i no gat en, o fasin no save kam antap samtaem we i no gat en. Raonabaot 6 B.K.B.\nSamuel we i Man blong Leman i profesae se Ol Man blong Nifae bae oli ded evriwan sapos oli no sakem sin—Olgeta mo ol rij samting blong olgeta oli kasem panis—Oli sakemaot mo stonem ol profet, mo ol devel oli raonem olgeta, mo oli lukaotem blong stap hapi long taem we oli stap mekem rabis fasin. Raonabaot 6 B.K.B.\nSamuel i talemaot se laet bae i saen long naet wetem wan niu sta long taem we Kraes i bon—Kraes i pemaot man long ded long saed blong bodi mo ded long saed blong spirit—Ol saen blong ded blong Hem i gat tri dei blong tudak, ol ston oli brokbrok, mo ol bigfala strong aksen blong kriesen blong wol. Raonabaot 6 B.K.B.\nLod i stretem Ol Man blong Nifae from Hem i lavem olgeta—Ol Man blong Leman we oli jenisim laef blong olgeta oli stap strong gud, mo oli gohed strong long fet—Bae Lod i gat sore long Ol Man blong Leman long ol las dei. Raonabaot 6 B.K.B.\nOl Man blong Nifae we oli bilivim Samuel, Nifae nao i baptaesem olgeta—Ol Man blong Nifae we oli no sakem sin, oli no save kilimded Samuel wetem ol aro mo ston—Samfala oli mekem hat blong olgeta i kam strong, mo sam narafala oli luk ol enjel—Olgeta we oli no biliv, oli talem se i no wan stret tingting blong biliv long Kraes mo long taem we bae Hem i kam long Jerusalem. Raonabaot 6–1 B.K.B.\nTri Nifae 1\nNifae, boe blong Hileman, i aot long graon, mo boe blong hem Nifae i holem ol histri—Nomata we i gat ol saen mo ol sapraes oli hapen, ol man nogud oli plan blong oli kilimded ol man we oli gat stret mo gud fasin—Naet we Kraes i bon i kam—Saen i kamaot, mo wan niu sta i girap—Ol giaman mo ol trik oli kam moa bigwan, mo ol Gadianton man blong stil oli kilimded plante man. Raonabaot 1–4 A.K.B.\nTri Nifae 2\nNogud fasin mo ol rabis sin i kam antap long medel blong ol pipol—Ol Man blong Nifae mo Ol Man blong Leman oli joen tugeta blong difendem olgeta agensem ol Gadianton man blong stil—Ol Man blong Leman we oli jenisim laef oli kam waet mo oli singaotem olgeta Ol Man blong Nifae. Raonabaot 5–16 A.K.B.\nTri Nifae 3\nGidianhae, we i Gadianton lida, hem i talem strong long Lakonius mo Ol Man blong Nifae se oli mas sarenda mo givim ol graon blong olgeta—Lakonius i jusum Gidgidonae olsem jif kapten blong ol ami—Ol Man blong Nifae oli kam tugeta long Sarahemla mo Plante, blong difendem olgeta. Raonabaot 16–18 A.K.B.\nTri Nifae 4\nOl ami blong Ol Man blong Nifae oli winim ol Gadianton stilman—Oli kilimded Gidianhae, mo man we i folem hem, Semnaraeha, oli hangem hem—Ol Man blong Nifae oli presem Lod blong olgeta from ol win blong olgeta. Raonabaot 19–22 A.K.B.\nTri Nifae 5\nOl Man blong Nifae oli sakem sin mo oli lego ol sin blong olgeta—Momon i raetem histri blong ol pipol blong hem mo i talemaot toktok we i no gat en, long olgeta—Isrel bae i kam tugeta long longfala taem blong seraot blong hem. Raonabaot 22–26 A.K.B.\nTri Nifae 6\nOl Man blong Nifae oli kam antap gud—Hae tingting, ol rij samting, mo fasin blong gat ol defren grup blong pipol i girap—Jos i split wetem ol fasin blong pulaot—Setan i lidim ol pipol blong stap go agens—Plante profet oli taltalemaot fasin blong sakem sin mo oli kilimded olgeta—Olgeta we i kilimded ol profet oli plan blong tekova long gavman. Raonabaot 26–30 A.K.B.\nTri Nifae 7\nOli kilimded jif jaj, oli prapa spolem gud gavman, mo ol pipol oli seraot i go long ol laen—Jekob, wan man we i agensem Kraes, i kam king blong wan sikret grup—Nifae i prijim fasin blong sakem sin mo fet long Kraes—Ol enjel oli givhan long hem evri dei, mo hem i mekem brata blong hem i laef bakegen long ded—Plante oli sakem sin mo kasem baptaes. Raonabaot 30–33 A.K.B.\nTri Nifae 8\nOl hariken, ol graon i seksek, ol faea, ol waelwin, mo plante narafala samting long graon i witnesem taem we oli hangem Kraes long kros—Plante pipol oli ded—Tudak i kavremap graon blong tri dei—Olgeta we oli stap, oli krae from ol samting we i bin hapen, olsem we i mas hapen long olgeta. Raonabaot 33–34 A.K.B.\nTri Nifae 9\nLong tudak, voes blong Kraes i talemaot fasin blong prapa spolem gud plante pipol mo ol bigtaon from fasin nogud blong olgeta—Mo tu, Hem i talemaot we Hem i Pikinini blong God, i talemaot se loa blong Moses i hapen, mo i askem evri man blong kam long Hem mo bae Hem i sevem olgeta. Raonabaot 34 A.K.B.\nTri Nifae 10\nI no gat noes long graon blong plante aoa—Voes blong Kraes i promes blong karem ol pipol blong Hem semmak olsem wan faol i karem ol pikinini blong hem oli kam long hem—Grup blong ol pipol we oli moa stret, Kraes i sevem olgeta. Raonabaot 34–35 A.K.B.\nTri Nifae 11\nPapa i testifae long saed blong Pikinini blong Hem we Hem i Lavem Tumas—Kraes i kamaot mo i talemaot Atonmen blong Hem—Ol pipol oli tajem ol mak blong ol soa long ol han, mo ol leg, mo saed blong Hem—Oli singaot Hosana—Hem i soemaot wei mo fasin blong baptaes—Spirit blong rao i blong devel—Doktrin blong Kraes i we, evri man i mas biliv mo kasem baptaes mo kasem Tabu Spirit. Raonabaot 34 A.K.B.\nTri Nifae 12\nJisas i singaot mo i givim raet long olgeta twelef disaepol—Hem i givim long Ol Man blong Nifae wan toktok we i kolosap semmak olsem Toktok Antap long Hil—Hem i tokbaot Ol Eit Gud Toktok blong Kraes we Hem i talem Antap long Hil—Ol tijing blong hem oli kam fastaem mo oli moa impoten ova long loa blong Moses—Ol man oli kasem oda blong stap stret gud evriwan olsem we Hem mo Papa blong Hem, Tufala i stret gud evriwan—Komperem long Matiu 5. Raonabaot 34 A.K.B.\nTri Nifae 13\nJisas i tijim Ol Man blong Nifae long Prea blong Lod—Oli mas hivimap ol rij samting long heven—Olgeta twelef disaepol oli kasem oda se, long seves blong olgeta, oli no mas tingbaot ol samting blong laef ia—Komperem long Matiu 6. Raonabaot 34 A.K.B.\nTri Nifae 14\nJisas i givim oda: No jajem narafala man; askem long God; lukaot long ol giaman profet—Hem i promes blong sevem olgeta we oli mekem tingting blong Papa—Komperem long Matiu 7. Raonabaot 34 A.K.B.\nTri Nifae 15\nJisas i talem se loa blong Moses i hapen tru long Hem—Ol Man blong Nifae oli ol narafala sipsip we Hem i bin tokbaot long Jerusalem—From nogud fasin, ol pipol blong Lod long Jerusalem oli no save long saed blong ol sipsip blong Isrel we oli bin seraot olbaot. Raonabaot 34 A.K.B.\nTri Nifae 16\nJisas bae i visitim ol narafala, long ol sipsip blong Isrel we oli bin lus—Long ol las dei gospel bae i go long Ol Jentael, mo afta, long laen blong Isrel—Ol pipol blong Lod bae oli luk wetem ae blong olgeta taem we Hem i karembak Saeon. Raonabaot 34 A.K.B.\nTri Nifae 17\nJisas i talem long ol pipol blong tingting hevi long ol toktok blong Hem mo prea blong oli save haremsave ol toktok—Hem i mekem ol sikman blong olgeta oli kam oraet—Hem i prea from ol pipol, hem i yusum lanwis we oli no save raetem—Ol enjel oli givhan long ol smol pikinini blong olgeta, mo faea i raonem olgeta. Raonabaot 34 A.K.B.\nTri Nifae 18\nJisas i statem sakramen long medel blong Ol Man blong Nifae—Hem i talem long olgeta blong prea oltaem long nem blong Hem—Olgeta we oli kakae bodi blong mit mo bun blong Hem mo dring blad blong Hem taem we oli no klin inaf, oli no save kam antap samtaem—Jisas i givim paoa long ol disaepol blong givim Tabu Spirit. Raonabaot 34 A.K.B.\nTri Nifae 19\nOlgeta twelef disaepol oli prij long ol pipol mo oli prea from Tabu Spirit—Ol disaepol oli kasem baptaes mo kasem Tabu Spirit mo ol enjel oli givim seves long olgeta—Jisas i prea mo i yusum ol toktok we oli no save raetem—Hem i testifae long saed blong bigfala fet blong Ol Man blong Nifae ia. Raonabaot 34 A.K.B.\nTri Nifae 20\nJisas i givim bred mo waen tru long wan merikel mo bakegen hem i givim sakramen long ol pipol—Smol haf blong Jekob we oli stap yet bae oli kasem save long saed blong Lod, God blong olgeta mo bae oli kasem ol graon blong Amerika—Jisas hem i wan profet olsem Moses, mo Ol Man blong Nifae oli ol pikinini blong ol profet—Ol narafala man blong ol pipol blong Lod bae oli karem olgeta oli kam tugeta long Jerusalem. Raonabaot 34 A.K.B.\nTri Nifae 21\nLod bae i karembak Isrel taem we Buk blong Momon i kamaot—Bae Lod i stanemap Ol Jentael olsem wan fri pipol long Amerika—Bae Lod i sevem olgeta sapos oli biliv mo obei; sapos no, bae Lod i katemaot olgeta mo prapa spolem gud olgeta—Isrel bae i bildimap Niu Jerusalem, mo ol laen we oli lus bae oli kambak. Raonabaot 34 A.K.B.\nTri Nifae 22\nLong ol las dei, Saeon mo ol stek blong hem bae oli stanap, mo bae Isrel i kam tugeta wetem sore mo lav—Bae oli win—Komperem long Aesea 54. Raonabaot 34 A.K.B.\nTri Nifae 23\nJisas i talem se ol toktok blong Aesea oli tru—Hem i givim oda long ol pipol blong stadi ol profet—Ol toktok blong Samuel, Man blong Leman long saed blong Laef Bakegen long Ded, Nifae i ademap olgeta i go wetem ol histri blong olgeta. Raonabaot 34 A.K.B.\nTri Nifae 24\nMesenja blong Lod bae i mekem rere rod blong Seken Kaming—Kraes bae i sidaon long jajmen—Isrel i kasem komanmen blong pem ol taeting mo ol ofring—Oli kipim wan buk blong histri—Komperem long Malakae 3. Raonabaot 34 A.K.B.\nTri Nifae 25\nLong Seken Kaming, olgeta we oli gat hae tingting mo olgeta we oli nogud bae oli bon olsem doti blong wit—Elaeja bae i kambak bifo bigfala mo nogud dei ia—Komperem long Malakae 4. Raonabaot 34 A.K.B.\nTri Nifae 26\nJisas i eksplenem evri samting stat long stat go kasem en—Ol bebi mo ol pikinini oli talemaot ol gudfala samting we oli no save raetem—Olgeta long Jos Ia blong Kraes oli serem evri samting long medel blong olgeta. Raonabaot 34 A.K.B.\nTri Nifae 27\nJisas i givim oda long olgeta blong singaotem Jos long nem blong Hem—Misin blong hem mo sakrifaes blong Hem we i pem praes, i gospel blong hem ia nao—Ol man oli kasem komanmen blong sakem sin mo kasem baptaes blong oli save kam klin tru long Tabu Spirit—Oli mas stap olsem we Jisas i stap. Raonabaot 34–35 A.K.B.\nTri Nifae 28\nNaen aot long ol twelef disaepol oli wantem, mo oli kasem promes se bae oli kasem wan ples insaed long kingdom blong Kraes taem oli ded—Olgeta Tri Man blong Nifae oli wantem, mo oli kasem paoa ova long ded, blong save stap long wol kasem taem we Jisas i kambak bakegen—Oli no bin testem ded mo oli luk ol samting we, folem loa, oli no gat raet blong talem, mo oli stap givim seves naoia long medel blong ol man. Raonabaot 34–35 A.K.B.\nTri Nifae 29\nTaem we Buk blong Momon i kamaot, hemia i wan saen se Lod i stat blong karem Isrel i kam tugeta mo mekem ol kavenan blong Hem oli hapen—Olgeta we oli sakemaot ol revelesen blong Hem blong las dei mo ol presen, bae oli kasem wan strong nogud tok agensem olgeta. Raonabaot 34–35 A.K.B.\nTri Nifae 30\nOl Jentael blong lata-dei i kasem komanmen blong sakem sin, kam long Kraes, mo oli kaontem olgeta wetem laen blong Isrel. Raonabaot 34–35 A.K.B.\nOl Man blong Nifae mo Ol Man blong Leman, olgeta evriwan oli jenisim laef i go long Lod—Oli serem evri samting long olgeta, oli mekem ol merikel, mo kam antap gud long graon—Afta tu handred yia i pas, ol fasin blong seraot, ol nogud fasin, ol giaman jos, mo ol fasin blong givim hadtaem oli girap—Afta tri handred yia i pas, Ol Man blong Nifae tugeta wetem Ol Man blong Leman oli gat fasin nogud—Amaron i haedem ol tabu histri. Raonabaot 35–321 A.K.B.\nAmaron i talem long Momon long saed blong ol tabu histri—Wo i stat bitwin Ol Man blong Nifae mo Ol Man blong Leman—Lod i tekemaot olgeta trifala Man blong Nifae—Fasin nogud, fasin blong no biliv, ol fasin blong mekem blak majik, mo fasin blong mekem nakaemas i stap strong. Raonabaot 321–326 A.K.B.\nMomon i lidim ol ami blong Ol Man blong Nifae—Blad mo fasin blong kilim man i ded i kavremap kantri—Ol Man blong Nifae oli kraekrae mo oli harem sore wetem harem nogud blong olgeta we oli no save kam antap samtaem—Dei blong gladhat i pas—Momon i kasem ol buk blong Nifae—Ol wo oli gohed. Raonabaot 327–350 A.K.B.\nMomon i prijim fasin blong sakem sin long Ol Man blong Nifae—Oli winim wan bigfala win mo oli tokflas from paoa blong olgetawan bakegen—Momon i no wantem blong lidim olgeta, mo ol prea blong hem from olgeta i no gat fet—Buk blong Momon i askem olgeta twelef laen blong Isrel blong bilivim gospel. Raonabaot 360–362 A.K.B.\nWo mo fasin blong kilim man i ded i stap gohed—Ol nogud man oli panisim ol nogud man—Fasin nogud we i moa bigwan bitim eni taem bifo i stap rul long ful Isrel—Oli sakrifaesem ol woman mo ol pikinini i go long ol aedol—Ol Man blong Leman oli stat blong brumaot Ol Man blong Nifae long fored blong olgeta. Raonabaot 363–375 A.K.B.\nMomon i lidim bakegen ol ami blong Ol Man blong Nifae long ol faet blong blad mo fasin blong kilim man i ded—Buk blong Momon bae i kamaot blong winim tingting blong ful Isrel se Jisas hem i Kraes—From oli no gat bilif, bae Ol Man blong Leman oli seraot i go olbaot, mo Spirit bae i nomo wok wetem olgeta—Bae oli kasem gospel long Ol Jentael long ol las dei. Raonabaot 375–384 A.K.B.\nOl Man blong Nifae oli kam tugeta long graon blong Kumora from ol lasfala faet—Momon i haedem ol tabu histri long hil Kumora—Ol Man blong Leman oli win, mo kantri blong Ol Man blong Nifae i smas gud—Oli kilimded plante handred blong ol taosen wetem naef blong faet. Raonabaot 385 A.K.B.\nMomon i invaetem Ol Man blong Leman blong ol las dei blong biliv long Kraes, blong akseptem gospel blong Hem, mo blong Kraes i sevem olgeta—Olgeta we oli bilivim Baebol bae oli bilivim tu Buk blong Momon. Raonabaot 385 A.K.B.\nOl Man blong Leman oli lukaotem mo kilimded Ol Man blong Nifae—Buk blong Momon bae i kamaot tru long paoa blong God—Moronae i talemaot ol trabol taem long olgeta we bae oli toktok wetem kros mo givim hadtaem agensem wok blong Lod—Histri blong Ol Man blong Nifae bae i kamaot long wan dei we i gat ol fasin nogud, we man i nomo gat gud fasin, mo i gat apostasi. Raonabaot 400–421 A.K.B.\nMoronae i singaotem olgeta we oli no biliv long Kraes blong sakem sin—Hem i talemaot se bae i gat wan God blong ol merikel, we i givim ol revelesen mo i kapsaetem ol presen mo ol saen long olgeta we oli fetful—Ol merikel oli stop from fasin blong no gat bilif—Ol saen oli folem olgeta we oli biliv—Oli askem strong long ol man blong oli mas waes, mo obei ol komanmen. Raonabaot 401–421 A.K.B.\nMoronae i raetemsot ol toktok we Ita hem i bin raetem—Oli soemaot famli laen blong Ita—Lanwis blong Ol Man blong Jared i no bin jenis long Taoa blong Babel—Lod i promes blong lidim olgeta i go long wan graon we i gud tumas mo mekem olgeta i kam wan gudfala nesen.\nOl laen blong Jared oli rere from wokbaot blong olgeta blong go long wan promes graon—Hem i wan graon we i gud tumas we long hem ol man oli mas wok blong Kraes o bae oli brumaot olgeta—Lod i toktok long brata blong Jared blong tri aoa—Ol laen blong Jared oli bildim ol sip—Lod i askem brata blong Jared blong givim wan plan, long hao nao bae oli putum laet long ol sip ia.\nBrata blong Jared i luk fingga blong Lod taem we hem i tajem ol sikstin ston—Kraes i soem spirit bodi blong Hem long brata blong Jared—Olgeta we oli gat wan save we i stret evriwan, oli no save stap aotsaed long vel—Lod i givim ol samting blong talem mining blong lanwis blong mekem histri blong ol laen blong Jared i kam long laet.\nLod i givim oda long Moronae blong silim ol samting we brata blong Jared i bin raetem—Bae oli no kamaot kasem taem we ol man oli gat fet semmak olsem hemia blong brata blong Jared—Kraes i givim oda long ol man blong bilivim ol toktok blong Hem mo olgeta toktok blong ol disaepol blong Hem—Lod i givim oda long ol man blong oli sakem sin, bilivim gospel, mo letem Hem i sevem olgeta.\nOl trifala witnes mo wok hemwan bae i stanap olsem wan testemoni we Buk blong Momon i tru.\nWin i pusum ol sip blong ol laen blong Jared, i go long promes graon—Ol pipol oli presem Lod from gudfala fasin blong Hem—Oli jusum Oraeha blong kam king ova long olgeta—Jared mo brata blong hem, tufala i ded.\nOraeha i rul long stret mo gud fasin—Long medel blong ol fasin blong wantem kasem paoa blong rul mo ol trabol, oli putumap ol kingdom we oli stap faet blong Sul mo Kohor—Ol profet oli tok agensem fasin nogud mo fasin blong ol pipol blong wosipim aedol; ol pipol ia oli sakem sin afta.\nI gat trabol mo rao ova long kingdom—Akis i mekem wan sikret grup we oli stap mekem wan strong promes blong kilim king i ded—Ol sikret grup oli blong devel mo oli mekem ol kantri oli foldaon—Ol niu Jentael oli kasem woning agensem sikret grup we bae oli lukaotem blong sakemaot fridom blong evri graon, nesen, mo kantri.\nKingdom i pas long wan i go long narawan tru long raet blong papa i go long boe, sikret plan, mo fasin blong kilim man i ded—Ima i bin luk Pikinini blong Stret mo Gud Fasin—Plante profet oli taltalemaot fasin blong sakem sin—Wan hadtaem blong kasem kaekae mo ol posen snek i prapa spolem gud ol pipol.\nWan king i tekem ples blong narawan—Sam long ol king oli gat stret mo gud fasin; ol narafala oli nogud—Taem we stret mo gud fasin i stap strong olwe, Lod i blesem mo i mekem ol pipol oli kam antap gud.\nOl wo, ol fasin blong pulaot, mo fasin nogud i rulum laef blong laen blong Jared—Ol profet oli talemaot finis se fasin blong prapa spolem gud fulwan blong ol laen blong Jared bae i kam sapos oli no sakem sin—Ol pipol oli sakemaot ol toktok blong ol profet.\nProfet Ita i askem strong long ol pipol blong biliv long God—Moronae i talemaot bakegen ol merikel mo ol sapraes we i bin hapen tru long fet—Fet i bin mekem se brata blong Jared i save luk Kraes—Lod i givim wiknes long ol man blong mekem se oli putum tingting blong olgeta i stap daon—Brata blong Jared i bin muvum bigfala Hil Serin tru long fet—Man i mas gat fet, hop, mo bigfala lav blong Lod i save sevem hem—Moronae i bin luk Jisas stret long fes blong hem.\nIta i tokbaot wan Niu Jerusalem we bae laen blong Josef i bildimap long Amerika—Hem i profesae, oli sakemaot hem, hem i raetem histri blong laen blong Jared, mo i talemaot finis we bae oli prapa spolem gud ol laen blong Jared—Wo i strong long ful graon.\nRabis fasin blong ol pipol i mekem strong nogud tok i kam long graon—Koriantuma i go long wo agensem Giliad, afta Lib, mo afta Sis—Blad mo fasin blong kilim man i ded i kavremap graon.\nPlante milian blong ol laen blong Jared oli kilimded olgeta long faet—Sis mo Koriantuma i tekem evri pipol i kam tugeta long faet blong ded—Spirit blong Lod i stop blong wok wetem olgeta—Oli prapa spolem fulwan kantri blong laen blong Jared—Koriantuma nomo i stap.\nMoronae i stap raet blong helpem Ol Man blong Leman—Ol Man blong Nifae we bae oli no tanem baksaed long Kraes, oli kilimded olgeta. Raonabaot 401–421 A.K.B.\nJisas i bin givim long olgeta twelef Man blong Nifae we oli ol disaepol, paoa blong givim presen we i Tabu Spirit. Raonabaot 401–421 A.K.B.\nOl elda oli odenem ol pris mo ol tija tru long fasin blong putum han antap long hed blong olgeta. Raonabaot 401–421 A.K.B.\nMoronae i eksplenem olsem wanem nao ol elda mo ol pris oli blesem mo pasem bred blong sakramen. Raonabaot 401–421 A.K.B.\nMoronae i eksplenem fasin blong blesem mo pasem waen blong sakramen. Raonabaot 401–421 A.K.B.\nOlgeta we oli sakem sin oli kasem baptaes, mo ol memba blong Jos oli kam ol fren blong olgeta—Ol memba blong Jos we oli sakem sin, oli fogivim olgeta—Oli lidim ol miting tru long paoa blong Tabu Spirit. Raonabaot 401–421 A.K.B.\nMoronae i askem blong go insaed long ples blong spel blong Lod—Prea wetem tru tingting—Spirit blong Kraes i mekem se ol man oli save wanem i gud mo wanem i nogud—Setan i winim tingting blong ol man blong tanem baksaed long Kraes mo mekem nogud samting—Ol profet oli soemaot taem we Kraes bae i kam—Tru long fet, ol merikel oli hapen mo ol enjel oli givhan—Ol man oli mas hop from laef we i no save finis mo hang gud long bigfala lav. Raonabaot 401–421 A.K.B.\nBaptaes blong ol smol pikinini i wan nogud rabis sin—Ol smol pikinini oli stap laef tru long Kraes from atonmen—Fet, fasin blong sakem sin, fasin blong no stap flas mo tingting blong hat i stap daon, kasem Tabu Spirit, mo stap strong kasem en, i lidim i go long fasin blong sevem man. Raonabaot 401–421 A.K.B.\nOl Man blong Nifae tugeta wetem Ol Man blong Leman oli mekem ol rabis fasin mo oli kam nogud—Oli wipwipim mo kilkilimded olgeta—Momon i prea blong gladhat mo gud fasin i save stap long Moronae blong oltaem. Raonabaot 401 A.K.B.\nWan testemoni abaot Buk blong Momon i kam tru long paoa blong Tabu Spirit—Ol presen blong Spirit, God i givim long olgeta we oli fetful—Ol presen blong spirit oltaem oli kam wetem fet—Ol toktok blong Moronae oli toktok aot long das—Kam long Kraes, kam stret evriwan tru Hem, mo mekem sol blong yufala i kam tabu. Raonabaot 421 A.K.B.


Breaking News: Authorities say more than 1 person responsible for Washington mansion slayings FILE - In this combination of file photos, the Rev. Martin Luther King Jr. speaks at a peace rally in New York on April 15, 1967, left, and President Barack Obama speaks at an election night party in Chicago after winning a second term in office on Nov. 7, 2012. Inauguration Day coincides with the King holiday, marking what some say is an inextricable tie between the nation's first black president and the civil rights movement. Obama plans to incorporate the legacy of that movement into his inauguration. (AP Photo, File)


HomeProductsCanoesPuakea UnlimitedPuakea Unlimited Order Page CloseEhukaiOrder CloseKahe KaiOrder Close ClosePaddlesPuakea OC6 PaddlePuakea OC1 PaddlePuakea Catch 22 SUP Paddle Close CloseStoreBlogAboutJohnny PuakeaPuakea Team Riders CloseCommunityPuakea ForumsLog InRegister CloseSubscribe to Newsletter CloseContact Us\tDesigner. Coach. Paddler.


Somkiet Buri Resort in Krabi - Room Deals, Photos & Reviews\nDiscount on Somkiet Buri Resort\n236 Moo 2, Amphur Muang, Ao Nang, Krabi, Thailand - View on map\nDistance to city center: 17 km\nNeighborhood Ao Nang Klong Muang Krabi Town Ao Nang Ao Nang Ao Nang\nKlong Muang Beach - 7.81 km\nAll guests (737)Business travelers (6)Couples (423)Solo travelers (54)Families with young children (84)Families with teens (105)Groups (65)\nBig room. Pool is cool. Good location. But smells the resort


Swing Set With Climbing Wall Active Outdoor Play All Summer Long With This Quality Wooden Swing Set That Features A Covered Play Area Swings A Slide And A Rock Climbing Wall Swing Set With Climbing Wall – anywss.info\nSwing Set With Climbing Wall Active Outdoor Play All Summer Long With This Quality Wooden Swing Set That Features A Covered Play Area Swings A Slide And A Rock Climbing Wall Swing Set With Climbing Wall\nswing set with climbing wall active outdoor play all summer long with this quality wooden swing set that features a covered play area swings a slide and a rock climbing wall swing set with climbing wall.\nswing set with slide and climbing wall,wooden swing set with rock climbing wall,swing set with monkey bars climbing wall,metal swing set with climbing wall,swing set climbing wall plans,wooden swing set with climbing wall,swing set with rock climbing wall,back yard swing set with climbing wall,metal swing set with rock climbing wall,swing set with climbing wall, look beyond the rock climbing wall and you will see a swing set with photo of centennial park hanford ca united states look beyond the rock.\nPosted on 09/17/2019 10:03:08 pm Full size swing-set-with-climbing-wall-active-outdoor-play-all-summer-long-with-this-quality-wooden-swing-set-that-features-a-covered-play-area-swings-a-slide-and-a-rock-climbing-wall-swing-set.jpg


Santa Enters the Back DoorWhiskey McNaughton\nA White Slave in Turkey Book...Allan Aldiss\nWe Were Lovers Once (An Erotic...Madelynne Ellis\nWild, Wicked & Wanton (A trio...Tawny Taylor\nSold by: SmashwordsFormat: eBook Sales rank: 1,121File size: 323 KB\n215 out of 323 people found this review helpful.\n158 out of 221 people found this review helpful.\n85 out of 187 people found this review helpful.\n64 out of 203 people found this review helpful.\n59 out of 166 people found this review helpful.\n34 out of 126 people found this review helpful.\n33 out of 80 people found this review helpful.


Aviv Bakerem , Cheap Galilee Deals - up to 69% off\nramot naftali, ramot naftali, 13830, israel\nHoliday homes Ramot Naftali, Galilee - Show on map\nAviv Bakerem with 4 rooms in Ramot Naftali - Galilee, rated 8.8 /10, "Very Good".\nThis holiday homes is about 13.3 km. from Kiryat Shmona Airport.\nBBQ Facilities Chapel / Shrine Garden Terrace\nAir Conditioned Bathroom Breakfast - In Room Dining Area Electric Kettle Heating Jacuzzi / Whirlpool Kitchenette Kitchenware Microwave Refrigerator Shower TV TV - Satelite / Cable Toilet\n8.8Very Good 36 reviews\nWhat's near Aviv Bakerem\nHar Yesha‘ (0.7 km) Har Zemer (1.4 km) Ya‘ar Nabi Yosha‘ (1.5 km) Gan Le’ummi Qeren Naftali (1.8 km) Qeren Naftali (1.8 km) Tel Qedesh HaMizraẖi (2 km) ‘En Agmon (2.1 km) Gan Le’ummi Tel Qedesh (2.3 km) Shemurat Naẖal Qedesh (2.5 km) Tel Qedesh (2.5 km) Shemurat ‘Enan (2.9 km) ‘Enot ‘Enan (3 km)\nKiryat Shmona Airport (13.3 km) Ramat David Air Base (59.9 km)\nRamot Naftali (0.3 km) Naftaly Estate Boutique Hotel (5.8 km) Pastoral Hotel - Kfar Blum (9.1 km)\nNavigate Home > Middle East > Israel > Galilee > Ramot Naftali > Aviv Bakerem Galilee districts Galilee districts: Abirim Adi Afiqim Ami'ad Amirim Amka Amuka Avdon Bar'am Beit Hillel Bet Rimmon Bethlehem of Galilee Betzet Chorazim Degania Bet Dishon Dovrat Ein Gev Ein Ya'akov Ein al Asad Elifelet Elqosh Even Menahem Ezuz Gadot Ganei Tikwa Ginosar Gonen Goren Gornot HaGalil Hagoshrim Hararit Hazon Hila Hokok Hosen Hosha'ya Julis Kabri Kahal Karkom Karmiel Kefar Barukh Kefar HaNasi Kefar Szold Kefar Tavor Kerem Ben Zimra Kfar Blum Kfar Giladi Kfar Hananya Kfar Hoshen Kfar Kisch Kfar Vradim Lavi Livnim Lotem Ma'alot - Tarshiha Ma'ayan Barukh Malkia Manara Manot Merkaz Kah Metula Mi'ilya Migdal HaEmek Mishmar Hayardin Mizra Moran Netu'a Peki'in Peki'in HaHadasha Ramot Naftali Sde Eliezer Sde Nehemia Shadmot Dvora Sharona She'ar Yashuv Shlomi Shomera Shtula Snir Tzuriel Vered Hagalil Yaara Yarka Yavne'el Yesod Hamaala Yuval Languages Dansk|Deutsch|English|Español|Français|Hrvatski|Indonesia|Italiano|Latviski|Lietuvių|Magyar|Melayu|Nederlands|Norsk|Polski|Português|Pусском|Română|Slovenčina|Slovenščina |Suomi|Svenska|Tiếng Việt|Türkçe|Čeština|Ελληνικά|Українська|עברית|العربية|हिंदू|ภาษาไทย|日本語|简体中文|繁體中文|한국어


chezp Gallery - PassPorter Photos\n» Home » Member Galleries » chezp\nImages 1 to 28 of 16818\nPage 1 · 2 · 3 · 4 · 5 · 6 · 7 · 8 · 9 · 10 · 11 ... 601 Next »\nTitle: Saratoga Springs - Con...\nSaratoga Springs - Con...\nTitle: Yacht Club - night-tim...\nYacht Club - night-tim...\nTitle: France - Mont St. Mich...\nFrance - Mont St. Mich...\nTitle: Infinity Falls\nTitle: Universals Volcano Bay\nTitle: Discovery Cove


Gua Para Los Exmenes De Matemticas Aplicadas A Las Ciencias Sociales Ii - freeds.tenis-en.club\nGua Para Los Exmenes De Matemticas Aplicadas A Las Ciencias Sociales Ii\nTitle : Gua Para Los Exmenes De Matemticas Aplicadas A Las Ciencias Sociales Ii\nISBN : 8476847149\nGua Para Los Exmenes De Matemticas Aplicadas A Las Ciencias Sociales Ii eBook you can also buy from amazon, please click here to purchase this book at amazon.\neBook Gua Para Los Exmenes De Matemticas Aplicadas A Las Ciencias Sociales Ii available at freeds.tenis-en.club with Format PdF, ePub, Audiobook & Magazine. Please Create a FREE ACCOUNT to read or download Gua Para Los Exmenes De Matemticas Aplicadas A Las Ciencias Sociales Ii FOR FREE.\nGua Para Los Exmenes De Matemticas Aplicadas A Las Ciencias Sociales Ii Reviews\nFinally I can download and read Gua Para Los Exmenes De Matemticas Aplicadas A Las Ciencias Sociales Ii Thank you!\nBooks Related with Gua Para Los Exmenes De Matemticas Aplicadas A Las Ciencias Sociales Ii\nA Students Guide To Waves Students Guides\nChimica Preparazione E Autovalutazione Per Lesame Lcpqokt\nInfection Prevention Control FETAC Level 5


La Perla - Imbibe Magazine\n¾ oz. Mathilde pear liqueur\nStir ingredients with ice to chill and strain into a chilled glass. Garnish.


Mehmet Eksi en Foursquare\nVer todas las listas en Guilin\nVer todas las listas en Mesudiye\n18 lugares incluyendo Raffaele, Raffaele, Raffaele, Kronplatz\n3 lugares incluyendo Tavvuk, Benusen, Burger House\nMehmet Eksi · Agosto 16, 2014\nMehmet Eksi · Mayo 19, 2014\n"Manti is the Turkish version of ravioli served with yogurt and tasty sauces. This place knows how to do it. An unexpected surprise up in the mountain."\nMehmet Eksi · Mayo 18, 2014\n"Tables made of stone, special Turkish Coffee with mastika, gözleme (with cheese) by a great view of the Aegean Sea. A mild breeze complements the scenery. it was also calm at lunch time. What else??"\n"Best meatballs (kofte) this side of İstanbul. The classical menu includes Tekirdag kofte (quite light), yogurt & piyaz (beans, tomatoes, onions) and sutlac (Turkish pudding). Nice:))"\nMehmet Eksi · Mayo 17, 2014


Bible Cover - Nautical Microfiber - Large - Chocolate - by Zondervan Gifts - Book Accessories - isbn: 9780310822561 & 0310822564 upc: 025986822569 - Christian Bookstore .Net Christian Books, Bibles, Music & More - 1.888.395.0572\nBible Cover - Nautical Microfiber - Large - Chocolate\nEst. Packaging Dimensions: Length: 14.41" Width: 12.6" Height: 2.28" Weight: 0.9 lbs.\nISBN 0310822564 EAN 9780310822561 UPC 025986822569 Availability 0 units.\nItem Description...OverviewMade from durable microfiber and loaded with features, this new organizer offers multiple pockets, printed scripture cards, blank index cards, and a book flap with a separate Bible compartment.\nWeight: 1 lb | 453 gmsBuy Bible Cover - Nautical Microfiber - Large - Chocolate by Zondervan Gifts from our Book Accessories store - isbn: 9780310822561 & 0310822564 upc: 025986822569 The team at Christian Bookstore .Net welcome you to our Christian Book store! We offer the best selections of Christian Books, Bibles, Christian Music, Inspirational Jewelry and Clothing, Homeschool curriculum, and Church Supplies. We encourage you to purchase your copy of Bible Cover - Nautical Microfiber - Large - Chocolate by Zondervan Gifts today - and if you are for any reason not happy, you have 30 days to return it. Please contact us at 1-877-205-6402 if you have any questions.\nReviews - What do our customers think?Be the first to write a review about Bible Cover - Nautical Microfiber - Large - Chocolate


52. POQclan.com PC14: Zombeez 2/16 64.74.97.195:2302 longest\n180. $ 2/16 63.251.20.151:2312 infinity\n56. POQclan.com PC8: Shotty-Rockets 2/16 74.91.124.152:2302 wizard